cyanic-selkie/wikianc huggingface dataset:
ಉಮಾ ರಾವ್
ಮುಂಬಯಿಯ್ಯಲ್ಲಿ
೧೯ ವರ್ಷಕ್ಕೆ ಮದುವೆಯಾಗಿ ಉಮಾ ತಮ್ಮ ಪತಿಯೊಂದಿಗೆ ಮುಂಬಯಿಗೆ ಬಂದರು. ಅವರ ವ್ಯಕ್ತಿತ್ವ ವಿಕಸನ ಆದದ್ದು ಮುಂಬಯಿನಗರದಲ್ಲೇ. ಮೊದಲು ಸುಧಾ, ಮಯೂರ, ಇವ್ಸ್ ವೀಕ್ಲಿ, ಮೊದಲಾದ ಪತ್ರಿಕೆಗಳಲ್ಲಿ ಬರೆಯಲು ಪ್ರಾರಂಭಿಸಿ ಉಮಾರಾವ್, ೧೯೭೬ ರಲ್ಲಿ ತಮ್ಮ ಮೊದಲ ಲೇಖನವನ್ನು ಸುಧಾ ವಾರಪತ್ರಿಕೆಗೆ ಪ್ರಕಟಣೆಗೆ ಕಳಿಸಿದರು. ಅದು ಪ್ರಕಟವಾದಾಗ ಬಲು ಖುಷಿಯಾಯಿತು. ಚಿಕ್ಕ ಊರಿನಿಂದ ಮುಂಬಯಿಯಂತಹ ಬೃಹತ್ ನಗರಕ್ಕೆ ಬಂದಿದ್ದು ಅವರಿಗೆ ದೊಡ್ಡ 'ಶಾಕ್' ಆದಂತಾಗಿ, ಅದರ ಸಾಮಾಜಿಕ, ಕೌಟುಂಬಿಕ ಹಾಗೂ ವ್ಯಾವಹಾರಿಕ ಪರಿಸರಕ್ಕೆ ಹೊಂದಿಕೊಳ್ಳಲು ಬಹಳ ವರ್ಷಗಳೇ ಹಿಡಿದವು. ಹೀಗೆ ತಮ್ಮ ಕುಟುಂಬ, ನೆರೆ-ಹೊರೆ, ಸುತ್ತ-ಮುತ್ತಲಿನ ಸಾಮಾಜಿಕ ವಾತಾವರಣದಲ್ಲಿ ಕಂಡು ಬಂದ ಸ್ವಾರಸ್ಯಕರ ಅನುಭವಗಳನ್ನು ಸಣ್ಣ ಕತೆಗಳ ರೂಪದಲ್ಲಿ ಬರೆಯಲು ಶುರುಮಾಡಿದರು. ಆ ಸಮಯದಲ್ಲಿ ಮುಂಬಯಿನ ಸೋಫಿಯಾ ಕಾಲೇಜಿನಲ್ಲಿ ಪ್ರಾರಂಭವಾದ 'ಓಪನ್ ಕ್ಲಾಸ್ ರೂಂ' ಹಲವಾರು ಸಣ್ಣ ಅವಧಿಯ ಕೋರ್ಸ್ ಗಳನ್ನೂ ಮಾಡಿಕೊಂಡರು.
ಹಲವಾರು ಲೇಖಕರ ಕೃತಿಗಳು ದೊರೆತವು
ಅವರಲ್ಲಿ ಜಗದ್ವಿಖ್ಯಾತ ಸ್ತ್ರೀವಾದಿ, ಜರ್ಮೆನ್ ಗ್ರಿಯರ್ ರ, ಮೂಲಕ ಸ್ತ್ರೀವಾದದ ಪರಿಚಯವಾಯಿತು. ಜೂಲಿಯನ್ ಬರ್ಕೆಟ್ ಎಂಬ ಪ್ರತಿಭಾವಂತ ಬ್ರಿಟಿಷ್ ಲೇಖಕ ನಡೆಸಿ ಕೊಡುತ್ತಿದ್ದ ಕ್ರಿಯೇಟಿವ್ ರೈಟಿಂಗ್ ಶಾರ್ಟ್ ಸ್ಟೋರಿ ರೈಟಿಂಗ್ ವರ್ಕ್ ಶಾಪ್, ಮಾಡರ್ನ್ ರೈಟರ್ಸ್, ರ ಓದು ಬರಹದ ವಲಯವನ್ನು ಹಿಗ್ಗಿಸಿದವು. ಅಲ್ಲಿ ಕಾಫ್ಕಾ, ಬೋಹೇರ್ಸ್,ಗೇಬ್ರಿಯಲ್ ಗಾಸಿ‌‌‌ಯಾ ಮಾಕ್ವೆ‍ಜ್, ಜಾಯ್ಸ್, ರಂತಹ ಹಲವು ಹೆಸರಾಂತ ಬರಹಗಾರರ ಕೃತಿಗಳ ಪರಿಚಯವಾಯಿತು. ಇನ್ನು ಮೈಸೂರ್ ಅಸೋಸಿಯೇಷನ್, ಕರ್ನಾಟಕ ಸಂಘ, ಕನ್ನಡ ವನಿತಾ ಸಮಾಜ, ಮುಂತಾದ ಕನ್ನಡ ಸಮ್ಮೇಳನಗಳ ಕಾರ್ಯಕ್ರಮಗಳಲ್ಲಿ ಮುಂಬಯಿ ಬರಹಗಾರರ ಸ್ನೇಹ ಬೆಲೆಯಿತು. ಯಶವಂತ ಚಿತ್ತಾಲ, ಜಯಂತ ಕಾಯ್ಕಿಣಿ, ವ್ಯಾಸರಾಯ ಬಲ್ಲಾಳ, ಅರವಿಂದ ನಾಡಕರ್ಣಿ ,ಮುಕುಂದ್ ಜೋಷಿ, ಕುಮಾರ್ ಜೋಷಿ, ಬಿ.ಎ.ಸನದಿ, ಸುನಿತಾ ಶೆಟ್ಟಿ, ಮಿತ್ರಾ ವೆಂಕಟ್ರಾಜ್, ತುಳಸಿ ವೇಣುಗೋಪಾಲ್, ಮನಿಮಾಲಿನಿ, ತಾಳ್ತಜೆ ವಸಂತಕುಮಾರ, ಸಂತೋಷಕುಮಾರ್ ಗುಲ್ವಾಡಿ, ಮುಂತಾದ ಲೇಖಕರ ಭೇಟಿಯಾಗುತ್ತಿತ್ತು. ಅವರೆಲ್ಲರೊಡನೆ ಫೋನಿನಲ್ಲಿ ಮಾತುಕತೆ, ವಿಚಾರ ವಿನಿಮಯಗಳು ನಡೆಯುತ್ತಲೇ ಇದ್ದವು. ತಾವು ಬರೆದ ಪ್ರತಿ ಕತೆಗಳನ್ನೂ ಬರೆದ ಕೂಡಲೇ ಯಶವಂತ ಚಿತ್ತಾಲ್, ಜಯಂತ ಕಾಯ್ಕಿಣಿ ಅವರಿಗೆ ಕಳಿಸಿ ಅಭಿಪ್ರಾಯ ಪಡೆಯುತ್ತಿದ್ದರು. ಆಗಲೇ ಪ್ರಖ್ಯಾತ ಕವಿಗಳಾಗಿದ್ದರೂ ಅವರುಗಳು ಯಾವ ಹಮ್ಮಿಲ್ಲದೆ ತಮ್ಮ ಅನಿಸಿಕೆಗಳನ್ನು ಮುಕ್ತವಾಗಿ ವ್ಯಕ್ತಪಡಿಸುತ್ತಿದ್ದರು. ಉಮಾರಾವ್ ಮನೆಯಲ್ಲಿ ಎಲ್ಲರೂ ಕನ್ನಡ ಮಾತಾಡುತ್ತಿದ್ದುದರಿಂದ, ಮಗ ರೋಹಿತ್ ಸ್ಪಷ್ಟವಾಗಿ ಕನ್ನಡ ಮಾತಾಡುವುದಲ್ಲದೆ ಮೈಸೂರ್ ಅಸೋಸಿಯೇಶನ್ ನಲ್ಲಿ ಆಯೋಜಿಸಿದ ನಾಟಕಗಳಲ್ಲೂ ಅಭಿನಯಿಸುತ್ತಿದ್ದನು.
ಪತಿಯ ಪ್ರೋತ್ಸಾಹ
ಡಾ.ಎಂ.ವಿ.ಪ್ರಭಾಕರ್ ಮೈಸೂರು ವಿಶ್ವವಿದ್ಯಾನಿಲಯದಿಂದ ಬಿ.ಎಸ್ಸಿ ಪದವಿ ಗಳಿಸಿದ ಮೇಲೆ, ಪುಣೆಯಿಂದ ಎಮ್.ಎಸ್ಸಿ(ಬಾಟನಿ) ಮುಗಿಸಿ, ಬಳಿಕ ನವದೆಹಲಿಯ ಐ.ಎ.ಆರ್.ಐ ನಲ್ಲಿ, ಡಾ.ಎಮ್.ಎಸ್.ಸ್ವಾಮಿನಾಥನ್ ಅವರ ಮಾರ್ಗದರ್ಶನದಲ್ಲಿ ಪಿ.ಎಚ್.ಡಿ. ಪದವಿ ಸಂಪಾದಿಸಿ ದರು. ನಂತರ ಮುಂಬಯಿನ ಬಿ.ಎ.ಆರ್.ಸಿ. ವೈಜ್ಞಾನಿಕ ಸಂಸ್ಥೆಯಲ್ಲಿ ನ್ಯೂಕ್ಲಿಯರ್ ಅಗ್ರಿಕಲ್ಚರ್ ವಿಭಾಗದಲ್ಲಿ ವಿಜ್ಞಾನಿಯಾಗಿ ಸೇರಿ ಕೊಂಡರು. ಉಮಾರವರು ಮದುವೆಯಾಗಿ ಪತಿಯ ಜೊತೆ ಬೊಂಬಾಯಿಗೆ ಪಾದಾರ್ಪಣೆ ಮಾಡಿದಾಗ, ಚೆಂಬೂರಿನ 'ಅಣು ಶಕ್ತಿನಗರದ ವಿಜ್ಞಾನಿಗಳ ವಸತಿಗೃಹ'ದಲ್ಲಿ ವಾಸವಾಗಿದ್ದರು. ಮೈಸೂರು ಅಸೋಸಿಯೇಷನ್ ನಲ್ಲಿ ಸದಸ್ಯರಾದ ಬಳಿಕ ಅಲ್ಲಿನ ಸ್ನೇಹಮಯ ವಾತಾವರಣ, ಮೈಸೂರು ತರಹದ ರುಚಿಕರವಾದ ಕಾಫಿ-ತಿಂಡಿ, ಊಟದ ವ್ಯವಸ್ಥೆ, ಉಗಾದಿ, ದೀಪಾವಳಿ, ಸಂಕ್ರಾಂತಿ, ಗೌರಿ-ಗಣೇಶನ ಹಬ್ಬಗಳು ಮೊದಲಾದ ಆಚರಣೆ ಗಳು, ಹಬ್ಬದ ದಿನಕ್ಕೆ ತಕ್ಕ ಊಟದ ವ್ಯವಸ್ಥೆ, ಸುವ್ಯವಸ್ಥಿತ ಪುಸ್ತಕ ಭಂಡಾರ, ಕನ್ನಡ ನಾಟಕಗಳು, ಭರತನಾಟ್ಯ ಮೊದಲಾದ ಕಾರ್ಯಕ್ರಮಗಳ ಆಯೋಜನೆ, ಬಿಲಿಯರ್ಡ್ಸ್, ಟೇಬಲ್ ಟೆನಿಸ್, ಕೇರಂ, ಚೆಸ್, ಮೊದಲಾದ ಆಟಗಳ ವ್ಯವಸ್ಥೆ, ಅವರಿಗೆ ಮುದಕೊಟ್ಟಿತು. ತವರು ಮನೆಯ ನೆನಪನ್ನು ಮಾಡಿ ಕೊಡುತ್ತಿತ್ತು. ಅಲ್ಲಿ ಅವರು ತಮ್ಮ ಪತಿ ಡಾ ಪ್ರಭಾಕರ್, ರೋಹಿತ್ ಜೊತೆ, ನಾಟಕ, ಶಾಸ್ತ್ರಿಯ ಸಂಗೀತ, ಉಪನ್ಯಾಸ ಮೊದಲಾದ ಸಾಂಸ್ಕೃತಿಕ ಕಾರ್ಯಕ್ರಮಗಳಲ್ಲಿ ತಪ್ಪದೆ ಪಾಲ್ಗೊಳ್ಳುತ್ತಿದ್ದರು. ಈಗ ಅವರ ಮಗ ರೋಹಿತ್, ಡಾ ರೋಹಿತ್ ಆಗಿ, ಅಮೇರಿಕಾದ ಅರಿಜೋನ ರಾಜ್ಯದಲ್ಲಿನ 'ಫಿನಿಕ್ಸ್ ಚಿಲ್ದ್ರೆನ್ಸ್ ಹಾಸ್ಪಿಟಲ್' ನಲ್ಲಿ ಪೀಡಿಯಾಟ್ರಿಕ್ ಕಾರ್ಡಿಯಾಕ್ ಇನ್ಟೆನ್ನ್ತೆನ್ಸಿ ವಿಸ್ಟ್ ಆಗಿ ಕೆಲಸ ಮಾಡುತ್ತಿದ್ದಾನೆ. ಅದೇ ಆಸ್ಪತ್ರೆಯಲ್ಲಿ ಸೊಸೆ, ಪಲ್ಮನಾಲಜಿಸ್ಟ್ ಆಗಿಯೂ ಕೆಲಸ ಮಾಡುತ್ತಿದ್ದಾಳೆ. ಈ ದಂಪತಿಗಳಿಗೆ ಇಬ್ಬರು ಮಕ್ಕಳು : ಧ್ರುವ್ ಮತ್ತು ಇಶಾನ್.
ಬರವಣಿಗೆ ಹಲವು ದಿಕ್ಕುಗಳಲ್ಲಿ
೮೦ ರ ದಶಕದಲ್ಲಿ, ಉಮಾರಾವ್ ರವರು 'ಫ್ರೀಲಾನ್ಸ್ ಕಾಪಿರೈಟರ್' ಹಾಗೂ 'ಜರ್ನಲಿಸ್ಟ್' ಆಗಿ ಕೆಲಸ ಮಾಡಲು ಪ್ರಾರಂಭಿಸಿದರು. ಜೊತೆಗೆ, 'ಆಲ್ ಇಂಡಿಯಾ ರೇಡಿಯೋ ಮುಂಬಯಿ' ಶಾಖೆಯಲ್ಲಿ ಇವರ, ಇಂಗ್ಲಿಷ್ ಮತ್ತು ಕನ್ನಡ ಲೇಖನಗಳು, ಕವನಗಳು ಪ್ರಸಾರ ವಾಗುತ್ತಿದ್ದವು. ಮುಂದೆ ಉಮಾರವರ ಕತೆಗಳು ಸುಧಾ, ಮಯೂರ, ಪ್ರಜಾವಾಣಿ, ಉದಯವಾಣಿ, ತರಂಗ, ಕನ್ನಡ ಪ್ರಭ, ಕಸ್ತೂರಿ, ಲಂಕೇಶ್ ಪತ್ರಿಕೆ, ವನಿತಾ, ನೇಸರು, ಹೊಸತು, ಹೀಗೆ ಪ್ರಮುಖ ಪತ್ರಿಕೆಗಳಲ್ಲಿ ಬೆಳಕು ಕಂಡವು. *
೯೦ ರ ದಶಕದಲ್ಲಿ
ಇವರ ಬರವಣಿಗೆಯನ್ನು ಮೆಚ್ಚಿದ ಲಂಕೇಶ್, ಮುಂಬಯಿನಿಂದ ಅವರ ಪತ್ರಿಕೆಗೆ ಅಂಕಣಗಳನ್ನು ನಿಯಮಿತ ರೂಪದಲ್ಲಿ ಬರೆಯಲು ಒತ್ತಾಯ ಮಾಡಿದರು. ಹಾಗೆ ಪ್ರಾರಂಭವಾದ 'ಮುಂಬಯಿ ಡೈರಿ', ಇಂದಿಗೂ ಒಂದು ಅಪರೂಪದ ಜನಪ್ರಿಯ ಸಂಗ್ರಹವೆಂದು ಹೆಸರು ಮಾಡಿದೆ. ಮುಂದೆ ಅವರ ಕತೆಗಳು ಲಂಕೇಶ್ ಪತ್ರಿಕೆಯಲ್ಲಿ ಬರವಣಿಗೆ ಹಲವಾರು ದಿಕ್ಕುಗಳಲ್ಲಿ ಹರಿಯಿತು. ಅನುವಾದ, ಕವಿತೆ, ಕತೆ, ಸಂದರ್ಶನಗಳಲ್ಲದೆ, ಮೊದಲ ಕಾದಂಬರಿ- ನೂರುಸ್ವರ, ಧಾರಾವಾಹಿಯಾಗಿ ಪ್ರಕಟಗೊಂಡಿದೆ. ಕನ್ನಡಕ್ಕೆ ಇನ್ನು ಹೊಸತಾಗಿದ್ದ, ಕಿರುಕತೆಗಳ ಸರಣಿಯು ಅಲ್ಲೇ ಹೊರ ಬಂದಿದ್ದು. ಇವರ ಕತೆಗಳು ಹಿಂದಿ, ಪಂಜಾಬಿ, ತಮಿಳು, ಭಾಷೆಗಳಿಗೆ ಅನುವಾದವಾಗಿವೆ.
ಆರತಿ (ಪೂಜೆ)
ಆರತಿ ಹಿಂದೂ ಸಂಪ್ರದಾಯದಲ್ಲಿ ದೇವ ದೇವಿಯರಿಗೆ ಜ್ಯೋತಿ ಬೆಳಗಿ ಸಲ್ಲಿಸುವ ಒಂದು ಉಪಚಾರ. ಆರತಿ ಬೆಳಗಲು ಸಾಮಾನ್ಯವಾಗಿ ಕರ್ಪೂರವನ್ನು ಅಥವಾ ತುಪ್ಪದಲ್ಲಿ ಅದ್ದಿದ ಬತ್ತಿಗಳನ್ನು ಬಳಸಲಾಗುತ್ತದೆ. ಆರತಿ ಬೆಳಗುವ ಸಮಯದಲ್ಲಿ ಉತ್ತರ ಭಾರತದಲ್ಲಿ ಗಾಯನ ಕೀರ್ತನೆಗಳನ್ನು ಸಲ್ಲಿಸಿದರೆ ದಕ್ಷಿಣ ಭಾರತದಲ್ಲಿ ಮಂತ್ರಗಳನ್ನು ಹೇಳಲಾಗುತ್ತದೆ. ಆರತಿಯ ಸಂಪ್ರದಾಯ ವೇದಕಾಲದಿಂದ ನಡೆದುಬಂದದ್ದೆಂದು ಹೇಳಲಾಗುತ್ತದೆ. ಉತ್ತರ ಭಾರತದಲ್ಲಿ ಹೂವು ಅಥವಾ ಗಾಯನದ ಮೂಲಕ ದೇವರಿಗೆ ಸಲ್ಲಿಸುವ ಉಪಚಾರಗಳಿಗೆ ಸಹ ಕೆಲವೊಮ್ಮೆ ಆರತಿ ಎಂಬ ಪದವನ್ನೇ ಬಳಸಲಾಗುತ್ತದೆ. ಸಾಮಾನ್ಯವಾಗಿ ಪೂಜೆಯ ಕೊನೆಯಲ್ಲಿ ಅಥವಾ ಗಾಯನ ಕೀರ್ತನ ಸಭೆಯ ಕೊನೆಯಲ್ಲಿ ದೇವರಿಗೆ ಆರತಿ ಬೆಳಗುವ ವಾಡಿಕೆ ಇದ್ದೇ ಇರುತ್ತದೆ. ಆರತಿ ಬೆಳಗುವಾಗ ಗಂಟೆ ಯಾ ಶಂಖನಾದವನ್ನು ಸಹ ಹೊಂದಿಸಲಾಗುವುದು. ದೇವಪೂಜೆಯ ಹೊರತಾಗಿ ಇತರ ಸಂದರ್ಭಗಳಲ್ಲಿ ಸಹ ಆರತಿ ಎತ್ತುವ ವಾಡಿಕೆ ಹಿಂದೂ ಧರ್ಮೀಯರಲ್ಲಿ ಇದೆ. ಉಪನಯನ, ವಿವಾಹ ಮುಂತಾದ ಯಾವುದೇ ಶುಭಸಮಾರಂಭದಲ್ಲಿ ಸಮಾರಂಭದ ಕೇಂದ್ರ ವ್ಯಕ್ತಿಗಳಿಗೆ ಆರತಿ ಎತ್ತುವ ಸಂಪ್ರದಾಯವಿದೆ. ಉತ್ತರ ಭಾರತದಲ್ಲಿ ಮನುಷ್ಯರಿಗೆ ಆರತಿ ಎತ್ತುವಾಗ ದೀಪಗಳನ್ನು ಬಳಸುವರು. ಆದರೆ ದಕ್ಷಿಣದಲ್ಲಿ ದೀಪಕ್ಕೆ ಬದಲಾಗಿ ಅರಿಶಿನ ಕದಡಿದ ನೀರಿನಿಂದ ಮನುಷ್ಯರಿಗೆ ಆರತಿ ಎತ್ತಲಾಗುತ್ತದೆ. ಆರತಿ ಎತ್ತಲು ಬೆಳ್ಳಿ, ತಾಮ್ರ, ಕಂಚು ಅಥವಾ ಹಿತ್ತಾಳೆಯ ಪರಿಕರಗಳನ್ನು ಬಳಸಲಾಗುವುದು. ವರ್ಗ:ಹಿಂದೂ ಧರ್ಮ
ಉಮಾ ರಾವ್
೧೯೯೪ ರಲ್ಲಿ ಕೆನಡಾದ ಆಂಡ್ರ್ಯೂಸ್ ಫೆಲೋಶಿಪ್
೧೯೯೪ ರಲ್ಲಿ ಕೆನಡಾದ ವ್ಯಾಕೂವರ್ ನಿಂದ ಬ್ರಿಟಿಷ್ ಕೊಲಂಬಿಯಾ ವಿಶ್ವವಿದ್ಯಾಲಯದ 'ಕ್ರಿಯೇಟಿವ್ ರೈಟಿಂಗ್ ವಿಭಾಗ'ದವರು ನೀಡುವ 'ಪ್ರತಿಷ್ಥಿತ ಆಂಡ್ರ್ಯೂಸ್ ಫೆಲೋಶಿಪ್' ಗಿಟ್ಟಿಸಿ ೩ ತಿಂಗಳು ಅಲ್ಲಿ ಅಧ್ಯಯನ ಮಾಡಿ ಬಂದರು. ಹೊಸ ಸಂಸ್ಕೃತಿಯ ಪರಿಚಯ, ಹಲವಾರು ಲೇಖಕರ ಜೊತೆ ಒಡನಾಟ, ಕೆನಡಾ, ಅಮೇರಿಕಾ,ದಲ್ಲಿ ಫೆಲೋಶಿಪ್ ಅವಧಿಯ ನಂತರ ೧ ತಿಂಗಳು ಎಡೆಬಿಡದೆ ಒಬ್ಬಂಟಿ ಸುತ್ತಾಟದ ಅನುಭವ, ಅವರ ಬರವಣಿಗೆಗೆ ಹೊಸ ಆಯಾಮವನ್ನೇ ತಂದುಕೊಟ್ಟಿತು.
ಟೆಲಿವಿಷನ್ ಕಾರ್ಯಕ್ರಮಗಳು
೧೯೯೬ ರ ಡಿಸೆಂಬರ್ ನಲ್ಲಿ ಉಮಾರಾವ್ ಕುಟುಂಬ, ಬೆಂಗಳೂರಿಗೆ ಬಂದು ನೆಲೆಸಿದರು. ಮೊದಲೇ ಅಡ್ವಟೈಸಿಂಗ್ ಕ್ಷೇತ್ರದಲ್ಲಿ ಡಾಕ್ಯುಮೆಂಟರಿ ಕಮರ್ಶಿಯಲ್ಸ್ ಗಳನ್ನೂ ಬರೆದು ಅಭ್ಯಾಸಹೊಂದಿದ್ದ ಉಮಾ, 'ಈ ಟಿವಿಗೆ' ಹಲವಾರು ಕಾರ್ಯಕ್ರಮಗಳನ್ನು ಬರೆದು ನಿರ್ದೇಶಿಸಿ, ನಡೆಸಿ ಕೊಟ್ಟರು. ಅವುಗಳಲ್ಲಿ ಮುಖ್ಯವಾದದ್ದು 'ಗೀತಾ ವಿಶ್ವನಾಥ್' ಜೊತೆ ಆಂಕರ್ ಮಾಡಿದ 'ಪಂಚಮಿ' ೨೫ ಎಪಿಸೋಡ್ ಗಳ ಟಾಕ್ ಶೋ' ಪ್ರಮುಖವಾದದ್ದು. ವಿಖ್ಯಾತ ಚಲನಚಿತ್ರ ನಿರ್ದೇಶಕ, ಪಿ.ಎಚ್ ವಿಶ್ವನಾಥರ ನಿರ್ದೇಶನದ 'ಪ್ರೇಮಕಥೆಗಳು ಸರಣಿ', [ಕತೆ ಹಾಗು ಸ್ಕ್ರೀನ್ ಪ್ಲೇ], ಅಂತರ ಹೊಸಹಾದಿ [ಸಂದರ್ಶನಾಧಾರಿತ ಕಾರ್ಯಕ್ರಮಗಳು], ಅಲ್ಲದೆ ಮಿಂಚು ಟೀಮ್ ಜೊತೆ, ೨೦೦ ಎಪಿಸೋಡ್ ಗಳ ಧಾರಾವಾಹಿಗೆ ಕತೆ ಸಂಭಾಷಣೆ, ಬರೆದು ಕೊಟ್ಟರು.
ಕೃತಿಗಳು
(ಪ್ರಿಸಮ್. ಪ್ರಕಾಶನ), ೨೦೦೬, ೨೦೧೩)
ಆಂಥಾಲಜಿ
ಕರ್ನಾಟಕ ಸಾಹಿತ್ಯ ಅಕ್ಯಾಡೆಮಿಗಾಗಿ ಡಾ.ಹೇಮಾ ಪಟ್ಟಣಶೆಟ್ಟಿ ಆರಿಸಿ ಸಂಪಾದಿಸಿದ ವರ್ಷದ ಅತ್ಯುತ್ತಮ ಕತೆಗಳ ಸಂಕಲನದಲ್ಲಿ ೧೯೯೫ ರಲ್ಲಿ ಪ್ರಕಟಿಸಿದ ಉಮಾರವರ ಕೃತಿ, 'ಕಡಲ ಹಾದಿ' ಸೇರ್ಪಡೆ.
ಉಲ್ಲೇಖಗಳು
<References />
ಬಾಹ್ಯ ಸಂಪರ್ಕಗಳು
ಉಮಾ ರಾವ್ ಉಮಾ ರಾವ್ ವರ್ಗ:ಬೆಂಗಳೂರಿನವರು
ಸುಧಾ ಚಂದ್ರನ್
ಸುಧಾ ಚಂದ್ರನ್  ರವರು(೨೭ ಸಪ್ಟೆಂಬರ್ ೧೯೬೫)  ಭಾರತೀಯ ಚಲನಚಿತ್ರ ಮತ್ತು ಕಿರುತರೆ ನಟಿ ಹಾಗೂ ಭರತನಾಟ್ಯ ನೃತ್ಯ ಕಲಾವಿದೆ. ಸುಧಾ ಚಂದ್ರನ್ ಮತ್ತು ಆಕೆಯ ತಂದೆ ತಾಯಿಯೊಂದಿಗೆ ೨ ಮೇ ೧೯೮೧ ರಂದು ದೇವಸ್ಥಾನಕ್ಕೆ ತೆರಳುತ್ತಿರುವಾಗ ತಮಿಳುನಾಡಿನ ತಿರುಚಿರಾಪಲ್ಲಿ ಬಳಿ ರಸ್ತೆ ಅಪಘಾತದಿಂದಾಗಿ ತನ್ನ ಕಾಲನ್ನು ಕಳೆದುಕೊಂಡರು. ನಂತರ ಕೃತಕ ಕಾಲಿನ ಸಹಾಯದಿಂದ ಅವರು ನಡೆಯಲು ಪ್ರಾರಂಭಿಸಿದರು. ಸುಧಾ ರವರು ಕಾಹಿನ್ ಕಿಸ್ಸಿ ರೋಜ್ ನಲ್ಲಿ ರಾಮೋಲಾ ಸಿಕಂದ್, ನಾಗಿನ್ ೧ ಮತ್ತು ನಾಗಿನ್ ೨ ನಲ್ಲಿ ಯಾಮಿನಿ ಸಿಂಗ್ ರಹೇಜಾ , ದೈವಂ ತಂದ ವೀಡು ನಲ್ಲಿ ಚಿತ್ರಾದೇವಿ ಹಮ್ ಪಾಂಚ್ ( ೨ ) ನಲ್ಲಿ ಆನಂದ ನ ಮೊದಲನೆಯ ಹೆಂಡತಿಯಾಗಿ , ಪರ್ದೇಸ್ ಮೆ ಹೆ ಮೇರಾ ದಿಲ್ ನಲ್ಲಿ ಹರ್ಜೀತ್ ಖುರಾನ , ಯೆ ಹೆ ಮೊಹೋಬತೆ ನಲ್ಲಿ ಸುಧಾ ಶ್ರೀವಾತ್ಸವ್ ಎಂಬ ಪಾತ್ರಗಳಲ್ಲಿ ನಟಿಸಿ ಹೆಸರುವಾಸಿಯಾಗಿದ್ದಾರೆ.
ಅಪಘಾತವಾದ ಸಂದರ್ಭ
ಸುಧಾ ಚಂದ್ರನ್ ಮತ್ತು ಆಕೆಯ ತಂದೆ ತಾಯಿಯೊಂದಿಗೆ ೨  ಮೇ ೧೯೮೧ ರಂದು  ದೇವಸ್ಥಾನಕ್ಕೆ  ತೆರಳುತ್ತಿರುವಾಗ ಮಧ್ಯ ರಾತ್ರಿ ಆಕೆ ತೆರಳುತ್ತಿದ್ದ ಬಸ್ ತೀರ್ವ ಅಪಘಾತಕ್ಕೆ ಸಿಲುಕಿತ್ತು. ಸುಧಾ ಅವರು ಚಾಲಕನ ಹಿಂಬದಿಯ ಸೀಟಿನಲ್ಲಿ ಕುಳಿತ್ತಿದ್ದರಿಂದ ಅಪಘಾತಕ್ಕೆ ಬಲಿಯಾದರು. ಅಪಘಾತದ ಸಂದರ್ಭದಲ್ಲಿ ಸುಧಾ ಚಂದ್ರನ್ ರವರು ಕಾಲನ್ನು ಮುಂದಕ್ಕೆ ಚಾಚಿದ್ದರು ಇದರಿಂದಾಗಿ ಅವರ ಕಾಲು ಸೀಟಿನ ಮಧ್ಯಕ್ಕೆ ಸಿಲುಕಿತ್ತು. ಬಸ್ ನಲ್ಲಿದ್ದ ಬಹಳಷ್ಟು ಪ್ರಯಾಣಿಕರು ಗಾಯಗೊಂಡಿದ್ದರು. ಸ್ಥಳೀಯರು ಆಕೆಯನ್ನು ಸ್ಥಳೀಯ ಆಸ್ಪತ್ರೆಗೆ ದಾಖಲು ಮಾಡಿದರು. ಬಲಗಾಲು ತೀರ ಗಾಯಗೊಂಡಿತ್ತು. ವೈದ್ಯರು ಆಕೆಗೆ ಪ್ರಥಮ ಚಿಕಿತ್ಸೆಯನ್ನು ನೀಡಿದರು. ಕೆಲ ದಿನಗಳ ನಂತರ ಆಕೆಯ ಕಾಲು ಗ್ಯಾಂಗ್ರೀನ್ ಆಗಿದೆ ಎಂದು ತಿಳಿಯಿತು. ಕೂಡಲೆ ಕಾಲುಗಳನ್ನು ತುಂಡು ಮಾಡುವುದು ಸೂಕ್ತ ಅಥವಾ ಪ್ರಾಣಕ್ಕೆ ಅಪಾಯ ಎಂದು ವೈದ್ಯರು ಸಲಹೆ ನೀಡಿದರು. ಸಲಹೆಯ ಮೇರಿಗೆ ಆಕೆಯ ಕಾಲು ತುಂಡು ಮಾಡಲಾಯಿತು. ಕಾಲಿನ ಬದಲಾಗಿ ಮರದ ಕಾಲನ್ನು ಜೋಡಿಸಲಾಯಿತು. ಮೊದಲಿನಲ್ಲಿ ಸುಧಾರವರು ಬೇಸತ್ತರು. ನಂತರ ಅಭ್ಯಾಸವಾಯಿತು. ದಿನನಿತ್ಯ ಜೀವನದಲ್ಲಿ ಹೊಂದುಕೊಂಡರು. ದಿನ ಕಳೆದಂತೆ ಆತ್ಮವಿಶ್ವಾಸವು ಬೆಳೆಯಿತು. ಮುಂದಿನ ಓದಿನಲ್ಲಿ ಆಸಕ್ತಿವಹಿಸಿದರು. ಅವರ ತಂದೆ ಆಕೆಗೆ ಬೆಂಬಲವಾಗಿದ್ದರು. ವೀಲ್ ಚೇರನ್ನು ಉಪಯೋಗಿಸಲು ಸೂಚಿಸಿದರು. ಇವರು ಅದಕ್ಕೆ ನಿರಾಕರಿಸಿದರು. ಮರಗಾಲಿನಲ್ಲಿಯೇ ನಡೆಯಲು ಪ್ರಾರಂಭಿಸಿದರು. ೬ ತಿಂಗಳ ನಂತರ ಸುಧಾ ಚಂದ್ರನ್ ರವರು ಮ್ಯಾಗಜಿನ್ ಓದುತ್ತಿರುವಾಗ ಡಾಕ್ಟರ್ ಸೆತ್ತಿ ಜೈಪುರ ಅವರ ಕೃತಕ ಕಾಲಿನ ಬಗ್ಗೆ ತಿಳಿದ ಸುಧಾ ಚಂದ್ರನ್ ಅವರ ಕಲಾ ಲೋಕಕ್ಕೆ ಬೆಳಕು ಚೆಲ್ಲಿದಂತಾಯಿತು.
ಶಿಕ್ಷಣ
ಸುಧಾ ರವರು ಮಿಥಿಬಾಯ್ ಕಾಲೇಜ್ ಮುಂಬೈನಲ್ಲಿ ಬಿ.ಎ ಮತ್ತು ಎಮ್.ಎ ಪದವಿಯನ್ನು ಪಡೆದರು.
ವೃತ್ತಿಜೀವನ
ಸುಧಾ ರವರು ಮಯೂರಿ ಎಂಬ ತೆಲುಗು ಚಲನಚಿತ್ರದಿಂದ ತನ್ನ ವೃತ್ತಿಜೀವನಕ್ಕೆ ಪಾದಾರ್ಪಣೆ ಮಾಡಿದರು. ಈ ಚಲನಚಿತ್ರವನ್ನು ತಮಿಳು, ಮಲೆಯಾಳಂ ಹಾಗೂ ಹಿಂದಿಯಲ್ಲಿ ನಾಚೆ ಮಯೂರಿ ಎಂಬ ಹೆಸರಿನಲ್ಲಿ ಡಬ್ ಮಾಡಲಾಯಿತು. ಈ ಚಿತ್ರದಲ್ಲಿ ಅಭಿನಯಿಸಿದ ಇವರಿಗೆ ೧೯೮೬ ರಲ್ಲಿ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಗಳಲ್ಲಿ ವಿಶೇಷವಾದ ಜ್ಯೂರಿ ಪ್ರಶಸ್ತಿಯನ್ನು ನೀಡಿ ಸನ್ಮಾನಿಸಲಾಯಿತು.
ಉಲ್ಲೇಖಗಳು
ವರ್ಗ:ನಟಿಯರು ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ ವರ್ಗ:ಹಿಂದಿ ಚಲನಚಿತ್ರ ನಟಿಯರು
ಕಾಂತತೆ
ಕಾಂತತೆ (ಕಾಂತತ್ವ) (Magnetism) ಎಂದರೆ ಒಂದು ವಿದ್ಯುತ್ ಪ್ರವಾಹವು ಇನ್ನೊಂದು ವಿದ್ಯುತ್ ಪ್ರವಾಹದ ಮೇಲೆ ಉಂಟು ಮಾಡುವ ಬಲ (Force). ಕಾಂತತೆಯು ಅಯಸ್ಕಾಂತವನ್ನು ಹೊಂದಿದ ವಸ್ತುಗಳನ್ನು ಆಕರ್ಷಿಸುತ್ತದೆ ಅಥವಾ ವಿಕರ್ಷಿಸುತ್ತದೆ. ಕಾಂತಕ್ಷೇತ್ರವೆಂದರೆ ಅಯಸ್ಕಾಂತ ಶಕ್ತಿಯ ಕ್ಷೇತ್ರ. 'ಕಾಂತಕ್ಷೇತ್ರ' ಎಂದರೆ ಕಾಂತವು ತನ್ನ ಸಮೀಪದಲ್ಲಿರುವ ಮತ್ತೊಂದು ಕಾಂತದ ಧ್ರುವಗಳ ಮೇಲೆ ಬಲಪ್ರಯೋಗ ಮಾಡುವುದು. ಇದನ್ನು ಇಂಗ್ಲೀಷಿನಲ್ಲಿ ‍‍‍‍‍‌ 'ಮಾಗ್ನಟಿಕ್ ಫೀಲ್ಡ್' ಎಂದು ಕರೆಯುತ್ತಾರೆ. ಕಾಂತತ್ವ ನೇರವಾಗಿ ನಮ್ಮ ಇಂದ್ರಿಯಗಳಿಗೆ ಗೋಚರವಾಗುವುದಿಲ್ಲ. ಉತ್ತರಮುಖಿ ಅಥವಾ ದಿಕ್ಸೂಚಿಯನ್ನು 'ಕಾಂತ ಧ್ರುವಸೂಚಿ' ಎಂದು ಕರೆಯುತ್ತಾರೆ. ಕಾಂತಬಲಗಳನ್ನು ಅಳೆಯುವ ಉಪಕರಣಗಳನ್ನು 'ಕಾಂತಬಲಮಾಪಕ' ಎಂದು ಕರೆಯುತ್ತಾರೆ. ಹೀಗೆ ಕಾಂತತೆ ನಮ್ಮ ದಿನನಿತ್ಯದ ಬದುಕಿನಲ್ಲಿ ಪ್ರಭಾವ ಬೀರುತ್ತಿದ್ದು ನಮಗೆಲ್ಲ ಚಿರಪರಿಚಿತವಾಗಿರುವ ಒಂದು ಶಕ್ತಿಯಾಗಿದೆ. ವಿಜ್ಞಾನಿಗಳ ಪ್ರಕಾರ 'ಸ್ವಾಭಾವಿಕವಾಗಿ ಬೇರೊಂದು ಕಾಂತದ ಸಂಪರ್ಕದಿಂದ ಪ್ರೇರಿತವಾಗಿ ಇಲ್ಲವೇ ವಿದ್ಯುತ್ ಪ್ರವಾಹದ ಫಲವಾಗಿ ಕಬ್ಬಿಣವನ್ನು ಆಕರ್ಷಿಸುವ ಗುಣವನ್ನು ಹಾಗೂ ದಕ್ಷಿಣೋತ್ತರವಾಗಿ ನಿಲ್ಲುವ ಪ್ರವೃತ್ತಿಯನ್ನು ತೋರುವ ವಸ್ತುವೇ ಕಾಂತ'.
ಇತಿಹಾಸ
ಏಷ್ಯ ಮೈನರಿಗೆ ಸೇರಿದ 'ಮ್ಯಾಗ್ನೀಶಿಯ' ಎಂಬ ಪ್ರದೇಶದಲ್ಲಿ ಸಿಕ್ಕಿದ ಕೆಲವು ಕಪ್ಪು ಶಿಲೆಗಳಲ್ಲಿ ಅಂದರೆ ಮ್ಯಾಗ್ನಟೈಟ್ ಎಂಬ ಕಬ್ಬಿಣದ ಅದಿರಿಗೆ ಕಬ್ಬಿಣವನ್ನು ಆಕರ್ಷಿಸುವ ಗುಣ ಇದ್ದಿತ್ತೆಂದು ಬಹಳಕಾಲದಿಂದ ಮನುಷ್ಯ ಅರಿತಿದ್ದ. ಈ ಬಗೆಯಲ್ಲಿ ಕಬ್ಬಿಣವನ್ನು ಆಕರ್ಷಿಸುವ ಗುಣವನ್ನು 'ಆಯಸ್ಕಾಂತತೆ' ಎನ್ನುತ್ತಾರೆ. ಆಯಸ್ಕಾಂತತೆ ಗುಣವುಳ್ಳ ಕಾಂತಗಳು ಕೇವಲ ಕಬ್ಬಿಣವನ್ನು ಮಾತ್ರ ಆಕರ್ಷಿಸುವುದಲ್ಲದೇ ಕೆಲವು ಧಾತುಗಳನ್ನು ಕೂಡ ಆಕರ್ಷಿಸುತ್ತದೆ ಆದುದರಿಂದ ಇದನ್ನು ಕಾಂತತೆ, ಕಾಂತಶಕ್ತಿ ಅಥವಾ ಕಾಂತತ್ವ ಎಂದು ಕರೆಯುತ್ತಾರೆ. ಈ ಗುಣಹೊಂದಿರುವ ವಸ್ತುಗಳನ್ನು ಮ್ಯಾಗ್‌ನೆಟ್ ಎಂದು ಕರೆಯುತ್ತಾರೆ.
ಭೂಮಿಯಲ್ಲಿ ಸಿಗುವ ಕಬ್ಬಿಣದ ಅದಿರಿನಲ್ಲಿ ಮ್ಯಾಗ್ನಟೈಟ್ ಹಾಗು ಲೋಡಸ್ಟೋನ್ ಎಂಬ ಅದಿರಿನ ಜಾತಿ ಇದೆ. ಕ್ರಿಸ್ತಪೂರ್ವದಲ್ಲಿ 'ಯುರಿಪಿಡೀಸ್' ಎಂಬ ಗ್ರೀಕ್ ವಿಜ್ಞಾನಿ ಕಬ್ಬಿಣವನ್ನು ಆಕರ್ಷಿಸುವ ಕಲ್ಲುಗಳ ವಿಚಾರವನ್ನು ಪ್ರಸ್ತಾಪಿಸಿದ ಎಂದು ವಿದ್ವಾಂಸರು ತಿಳಿದಿದ್ದಾರೆ. ಉಕ್ಕಿನ ಪಟ್ಟಿಗಳ ಮೇಲೆ ಒಂದೇ ದಿಕ್ಕಿಗೆ ಇಂತಹ ಸೂಜಿಕಲ್ಲನ್ನು ಹಲವಾರು ಬಾರಿ ಉಜ್ಝಿದರೆ ಆ ಉಕ್ಕಿಗೂ ಅದೇ ಬಗೆಯ ಕಾಂತ ಗುಣ ಶಾಶ್ವತವಾಗಿ ಬರುತ್ತದೆ. ಎಂಬ ಅಂಶವನ್ನು ಚೀನಿಯರು ಅರಿತಿದ್ದರು. ಕಬ್ಬಿಣವನ್ನು ಆಕರ್ಷಿಸುವ ಮ್ಯಾಗ್ನೆಟೈಟ್ ಅದಿರು ಭಾರತ ಅಲ್ಲದೇ ಪ್ರಪಂಚದ ಹಲವಾರು ದೇಶಗಳಲ್ಲಿಯೂ ದೊರೆಯುತ್ತದೆ. ಏಷ್ಯಾ ಮೈನರ್ ಪ್ರದೇಶದ ಮ್ಯಾಗ್ನೆಸ್ ಎಂಬೊಬ್ಬ ಕುರುಬರ ಹುಡುಗ ಇದನ್ನು ಕಂಡುಹಿಡಿದರಿಂದ ಇದಕ್ಕೆ ಮ್ಯಾಗ್ನೆಟ್ ಎಂಬ ಹೆಸರು ಬಂತೆಂದು ಒಂದು ದಂತಕಥೆಯಲ್ಲಿ ಹೇಳಲಾಗಿದೆ. ಕೆಲವರು ತಿಳಿಸುವಂತೆ ಪ್ರಾಚೀನ ಗ್ರೀಸ್ ಬಳಿ 'ಮ್ಯಾಗ್ನೇಸಿಯ' ಎಂಬ ಊರು ಇತ್ತೆಂದು ಅಲ್ಲಿ ಒಂದು ಬಗೆಯ ಕಪ್ಪು ಶಿಲೆಯನ್ನು ಪ್ರಾಚೀನ ಗ್ರೀಕರು ಕಂಡುಹಿಡಿದರೆಂದು ಆ ಶಿಲೆಗಳು ಕಬ್ಬಿಣದ ಚೂರುಗಳನ್ನು ಆಕರ್ಷಿಸುತ್ತಿತ್ತೆಂದು ಈ ಕಾರಣಕ್ಕಾಗಿ ಇದಕ್ಕೆ ಮ್ಯಾಗ್ನೆಟ್ ಎಂಬ ಹೆಸರು ಬಂದಿತು. ಆಯಸ್ಕಾಂತಗಳನ್ನು ಚೀನಿಯರು 'ಚುಷಿಯು' ಎಂದರೆ ಒಲವಿನ ಶಿಲೆ, ಫ಼್ರಾನ್ಸ್ ದೇಶದ ಜನರು 'ಐಮಂತೆ', ಗ್ರೀಕರು 'ಹರ್ಕ್ಯುಲಿಸ್' ಎಂದು ಕರೆಯುತ್ತಿದ್ದರು. ಆದರೆ ಇಂದು ಆಯಸ್ಕಾಂತಗಳು ಅಂದರೆ ಕೃತಕ ಆಯಸ್ಕಾಂತಗಳು ಅಪೂರ್ವ ಎನಿಸುವ ಶಕ್ತಿಯನ್ನು ಪ್ರದರ್ಶಿಸುತ್ತದೆ.
ಕಾಂತತೆಯ ಅಣುರೂಪ
ಒಂದು ಆಯಸ್ಕಾಂತವನ್ನು ತೆಗೆದುಕೊಂಡು ಅದನ್ನು ವಿಭಜಿಸಿ ಅನೇಕ ಚೂರುಗಳಾಗಿ ಮಾಡಿದಾಗ ಪ್ರತಿಯೊಂದು ಸಣ್ಣ ಚೂರು ಚಿಕ್ಕ ಕಾಂತದಂತೆ ವರ್ತಿಸುತ್ತವೆ, ಅಂದರೆ ಕಾಂತ ವಸ್ತುವಿನ ಪ್ರತಿಯೊಂದು ಅಣುವು ಕಾಂತದಂತೆ ವರ್ತಿಸುವುದು ಎಂದು ಭಾವಿಸಲಾಗಿದೆ. ಒಂದು ಸಾಧಾರಣ ಕಬ್ಬಿಣದ ತುಂಡಿನಲ್ಲಿ ಅಣುಗಳು ವಿವಿಧ ದಿಕ್ಕುಗಳಲ್ಲಿರುತ್ತವೆ. ಅಂದರೆ ಒಂದು ಅಣು ಉತ್ತರಕ್ಕೆ ಅಭಿಮುಖವಾಗಿದ್ದರೆ ಇನ್ನೊಂದು ದಕ್ಷಿಣಕ್ಕೆ ಅಭಿಮುಖವಾಗಿರುತ್ತದೆ. ಕಬ್ಬಿಣದ ದಂಡದ ಕೊನೆಗಳಲ್ಲಿ ಬರಿಯ ಉತ್ತರ ಧ್ರುವವಾಗಲಿ ಇಲ್ಲವೆ ದಕ್ಷಿಣ ಧ್ರುವವಾಗಲಿ ಇರುವುದಿಲ್ಲ. ಇದರಿಂದಾಗಿ ಸಾಧಾರಣ ಕಬ್ಬಿಣದ ತುಂಡು ಆಯಸ್ಕಾಂತದಂತೆ ವರ್ತಿಸುವುದಿಲ್ಲ. ಆಯಸ್ಕಾಂತದಲ್ಲಿ ಅಣುಗಳು ವಿವಿದ ಸಾಲುಗಳಲ್ಲಿ ಒಂದರ ಹಿಂದೆ ಒಂದರಂತೆ ನಿಲ್ಲುತ್ತವೆ ಆಗ ಆಯಸ್ಕಾಂತದ ಒಂದು ತುದಿಯಲ್ಲಿ ಬರಿಯ ಉತ್ತರ ಧ್ರುವಗಳು ಇನ್ನೊಂದು ತುದಿಯಲ್ಲಿ ದಕ್ಷಿಣದ ಧ್ರುವಗಳು ಇದ್ದು ಕಾಂತತೆಯು ಪ್ರದರ್ಶಿಸಲ್ಪಡುವುದು. ಇದನ್ನು ಕಾಂತತೆಯ ಅಣುವಾದ ಎಂದು ಕರೆಯುತ್ತಾರೆ. ಅಣುಗಳು ಕಾಂತತೆಯನ್ನು ಪಡೆಯುವುದಕ್ಕೆ ಕಾರಣ ಪರಮಾಣುವಿನ ವಿವಿಧ ಕವಚಗಳಲ್ಲಿ ಭ್ರಮಿಸುವ ಎಲೆಕ್ಟ್ರಾನ್‌ಗಳು. ಕಬ್ಬಿಣವು ಕಾಂತಗುಣ ಹೊಂದಿದ್ದರೆ ಅದಕ್ಕೆ ಕಾರಣ ಅದರಲ್ಲಿ ಬಹಳಷ್ಟು ಎಲೆಕ್ಟ್ರಾನ್‌ಗಳು ಒಂದೇ ದಿಕ್ಕಿನಲ್ಲಿ ಭ್ರಮಿಸುವುದು. ಕಬ್ಬಿಣದ ಪರಮಾಣುಗಳು ಗುಂಪುಗುಂಪಾಗಿರುತ್ತವೆ. ಪ್ರತೀ ಗುಂಪಿನ ಪರಮಾಣುಗಳು ಅಚ್ಚುಕಟ್ಟಾಗಿ ಒಂದೇ ರೇಖೆಯಲ್ಲಿ ನಿಂತು ಕಾಂತತೆಗೆ ಕಾರಣವಾಗುತ್ತದೆ. ಪ್ರತಿಯೊಂದು ಪರಮಾಣುವಿನಲ್ಲು ನ್ಯೂಕ್ಲಿಯಸ್ ಅನ್ನು ಪರಿಭ್ರಮಿಸುವ ಎಲೆಕ್ಟ್ರಾನ್‌ಗಳಿವೆ. ಈ ಎಲೆಕ್ಟ್ರಾನ್‌ಗಳ ಪರಿಭ್ರಮಣೆ ಮತ್ತು ಭ್ರಮಣತೆ ಇಂದಾಗಿ ಕಾಂತ ಗುಣಗಳು ತೋರಿ ಬರುತ್ತವೆ. ವಿವಿದ ಎಲೆಕ್ಟ್ರಾನ್‌ಗಳ ಕಾಂತ ಪರಿಣಾಮಗಳು ಒಟ್ಟಾಗಿ ಮಾಯವಾಗುತ್ತವೆಯೇ ಇಲ್ಲವೆ ಅವು ಉಳಿದುಕೊಳ್ಳುತ್ತವೆಯೆ ಎಂಬುದರ ಆಧಾರದ ಮೇಲೆ ಪರಮಾಣುವಿನ ಹಾಗು ಪದಾರ್ಥದ ಕಾಂತಗುಣಗಳು ನಿರ್ಧಾರವಾಗುತ್ತವೆ.
ಕಾಂತೀಯ ವಸ್ತುಗಳು
ಪದಾರ್ಥಗಳನ್ನು ಕಾಂತ ಕ್ಷೇತ್ರದಲ್ಲಿ ಇಟ್ಟಾಗ ಅವುಗಳ ಮೂಲಕ ಹಾದುಹೋಗುವ ಬಲರೇಖೆಗಳ ದಟ್ಟಣೆ ಮತ್ತು ಪ್ರೇರಿತವಾಗುವ ಕಾಂತತೆಯನ್ನು ಅವಲಂಬಿಸಿ ಕಾಂತೀಯ ವಸ್ತುಗಳ ವರ್ಗೀಕರಣ ಮಾಡುತ್ತಾರೆ. ನೀರು, ಉಪ್ಪು, ತಾಮ್ರ ಮೊದಲಾದ ವಸ್ತುಗಳನ್ನು ಬಾಹ್ಯ ಕಾಂತ ಕ್ಷೇತ್ರದಲ್ಲಿಟ್ಟಾಗ ಅವು ಪ್ರಬಲ ಕಾಂತಕ್ಷೇತ್ರದಿಂದ ವಿಮುಖವಾಗುತ್ತವೆ. ಅಂದರೆ ಬಾಹ್ಯಕ್ಷೇತ್ರಕ್ಕೆ ಅಡ್ಡವಾಗಿ ನಿಲ್ಲುತ್ತವೆ. ಇವು ಅಡ್ಡ ಕಾಂತೀಯ ಪದಾರ್ಥಗಳು. ಅಲ್ಯೂಮಿನಿಯಂ, ಮೈಲು ತುತ್ತು ಮುಂತಾದ ಕೆಲವು ವಸ್ತುಗಳು ಬಾಹ್ಯ ಕಾಂತಕ್ಷೇತ್ರದಲ್ಲಿ ಪ್ರಬಲ ಕಾಂತಕ್ಷೇತ್ರದ ಕಡೆಗೆ ಆಕರ್ಷಿತವಾಗುತ್ತದೆ. ಅವು ಕಾಂತೀಯ ಪದಾರ್ಥಗಳು. ಕೋಬಾಲ್ಟ್, ನಿಕಲ್ ಮತ್ತು ಕಬ್ಬಿಣ ಮೊದಲಾದ ವಸ್ತುಗಳಿಗೆ ಬಾಹ್ಯ ಕಾಂತಕ್ಷೇತ್ರದ ದಿಕ್ಕಿನಲ್ಲಿ ನಿಲ್ಲುವ ಗುಣವಿದೆ. ಇವು ಅತಿ ಕಾಂತೀಯ ಪದಾರ್ಥಗಳು. ಎಲ್ಲಕ್ಕಿಂತ ಹೆಚ್ಚಾಗಿ ಕಬ್ಬಿಣವನ್ನು ಅದರಲ್ಲು ಮೆದುಕಬ್ಬಿಣವನ್ನು ಕಾಂತೀಕರಿಸುವುದು ಸುಲಭ. ಕೆಲವಸ್ತುಗಳನ್ನು ಕಾಂತಕ್ಷೇತ್ರದಲ್ಲಿಟ್ಟಾಗ ಕ್ಷೇತ್ರದ ಬಲರೇಖೆಗಳನ್ನು ತನ್ಮೂಲಕ ಹಾದುಹೋಗಲು ಅನುಕೂಲ ಮಾಡಿಕೊಡುತ್ತವೆ. ಆದರೆ ಮೇಲೆ ವಿವರಿಸಲಾಗಿರುವ ಅಡ್ಡ ಕಾಂತೀಯ ವಸ್ತುಗಳು ಈ ಗುಣವನ್ನು ಅಲ್ಪ ಪ್ರಮಾಣದಲ್ಲಿ ಪಡೆದಿವೆ. ಅನುಕಾಂತೀಯ ವಸ್ತುಗಳಲ್ಲಿ ಈ ಗುಣ ಸ್ವಲ್ಪ ಮಟ್ಟಿಗೆ ಹೆಚ್ಚಿಗೆ ಇದ್ದರೂ ಅತಿಕಾಂತೀಯ ವಸ್ತುಗಳಲ್ಲಿ ಈ ಗುಣ ಅತ್ಯಧಿಕವಾಗಿ ಕಂಡುಬರುತ್ತದೆ.
ಅಡ್ಡ ಕಾಂತೀಯ ಪದಾರ್ಥಗಳಲ್ಲಿ ಬಲರೇಖೆಗಳು ನಿರ್ವಾತದಲ್ಲಿ ಹಾಯುವಷ್ಟು ಸುಲಭವಾಗಿ ವಸ್ತುಗಳನ್ನು ಹಾಯಲಾರವು. ಇವುಗಳನ್ನು ಕಾಂತಕ್ಷೇತ್ರದಲ್ಲಿ ಅಡ್ಡಲಾಗಿ ತೂಗಾಡಿಸಿದರೆ ಕಾಂತಕ್ಷೇತ್ರದ ದಿಕ್ಕಿಗೆ ಅಡ್ಡವಾಗಿ ನಿಲ್ಲುತ್ತದೆ. ಆದರೆ ಅವು ಕಾಂತೀಯ ಪದಾರ್ಥಗಳಲ್ಲಿ ಕಾಂತ ಬಲರೇಖೆಗಳು ಗಾಳಿ ಮತ್ತು ನಿರ್ವಾತದಲ್ಲಿ ಹಾದುಹೋಗುವುದಕ್ಕಿಂತ ಸುಲಭವಾಗಿ ಸಾಗುತ್ತವೆ. ಇವುಗಳನ್ನು ಕಾಂತಕ್ಷೇತ್ರದಲ್ಲಿ ತೂಗಾಡಿಸಿದರೆ ಕಾಂತಕ್ಷೇತ್ರದ ದಿಕ್ಕಿನಲ್ಲೇ ನಿಲ್ಲುತ್ತವೆ. ಅತಿಕಾಂತೀಯ ಪದಾರ್ಥಗಳು ಕಾಂತಕ್ಷೇತ್ರದ ಬಲರೇಖೆಗಳು ತಮ್ಮಲ್ಲೇ ಸಾಂದ್ರೀಕ್ರುತವಾಗುವಂತೆ ಮಾಡುತ್ತವೆ.
ಕಾಂತದ ಗುಣಗಳು
ಒಂದು ಅಯಸ್ಕಾಂತವನ್ನು ಕಬ್ಬಿಣದ ಧೂಳಿನಲ್ಲಿ ಹೊರಳಿಸಿದರೆ ಅದರ ತುದಿಗಳಲ್ಲಿ ಮಾತ್ರ ಧೂಳು ಹೆಚ್ಚಾಗಿ ಆಕರ್ಷಿಸಲ್ಪಡುತ್ತದೆ. ಆದರೆ ಕಾಂತದ ಮಧ್ಯಭಾಗದಲ್ಲಿ ಆಕರ್ಷಣೆಯೇ ಇರುವುದಿಲ್ಲ. ವಿದ್ಯುತ್ತು ಇಲ್ಲವೇ ಕಬ್ಬಿಣಗಳಿಲ್ಲದ ಜಾಗದಲ್ಲಿ ಆಯಸ್ಕಾಂತವನ್ನು ಮಧ್ಯದಲ್ಲಿ ತೂಗು ಹಾಕಿದರೆ ಅದು ಉತ್ತರ-ದಕ್ಷಿಣ ದಿಕ್ಕಿನಲ್ಲಿ ನಿಲ್ಲುತ್ತದೆ. ಇದಕ್ಕೆ ಕಾರಣವೆಂದರೆ ಭೂಮಿಯೂ ಕೂಡ ಒಂದು ಆಯಸ್ಕಾಂತದಂತೆ ವರ್ತಿಸುತ್ತದೆ. ಉತ್ತರ ದಿಕ್ಕಿಗೆ ಮುಖ ಮಾಡಿರುವ ತುದಿಯನ್ನು ಉತ್ತರ ಧ್ರುವವೆಂದೂ ದಕ್ಷಿಣ ದಿಕ್ಕಿಗೆ ಮುಖ ಮಾಡಿರುವ ದಿಕ್ಕನ್ನು ದಕ್ಷಿಣ ಧ್ರುವವೆಂದು ಕರೆಯುತ್ತಾರೆ. ವಿಜಾತೀಯ ಧ್ರುವಗಳು ಅಂದರೆ ಉತ್ತರ ಹಾಗೂ ದಕ್ಷಿಣ ಧ್ರುವಗಳು ಪರಸ್ಪರ ಆಕರ್ಷಿಸುತ್ತವೆ. ಆದರೆ ಸಜಾತೀಯ ಧ್ರುವಗಳು ಅಂದರೆ ಎರಡು ಉತ್ತರ ಧ್ರುವಗಳು ಅಥವಾ ಎರಡು ದಕ್ಷಿಣ ಧ್ರುವಗಳು ವಿಕರ್ಷಿಸುತ್ತವೆ.
ವಿವಿಧ ಪ್ರಕಾರದ ಕಾಂತಗಳು
ನಿಸರ್ಗದಲ್ಲಿ ಸ್ವಾಭಾವಿಕವಾಗಿ ದೊರೆಯುವ ಕಾಂತಗಳನ್ನು 'ನೈಸರ್ಗಿಕ ಕಾಂತಗಳು' ಅಥವಾ 'ಸಹಜ ಕಾಂತಗಳು' ಎಂದು ಕರೆಯುತ್ತಾರೆ. ಆದರೆ ಈ ಕಾಂತಗಳ ಆಕಾರ ಮತ್ತು ಗಾತ್ರ ಸೂಕ್ತ ಮಾದರಿಗಳಲ್ಲಿ ಇರುವುದಿಲ್ಲ. ಅವನ್ನು ಪ್ರಯೋಗಾಲಯಗಳಲ್ಲಿ ಮತ್ತು ಇತರ ಕಡೆಗಳಲ್ಲಿ, ಬೇರೆ ಬೇರೆ ಉಪಕರಣಗಳಲ್ಲಿ ಬಳಸಲು ಸಾಧ್ಯವಾಗುವುದಿಲ್ಲ, ಹಾಗಾಗಿ ನೈಸರ್ಗಿಕ ಕಾಂತಗಳ ಸಹಾಯ ಪಡೆದು ತಮಗೆ ಅಗತ್ಯ ವಾಗಿರುವಂತಹ ಕಾಂತಗಳನ್ನು ತಯಾರಿಸಿಕೊಳ್ಳಬಹುದು. ಇವನ್ನು 'ಕೃತಕ ಕಾಂತಗಳು' ಎಂದು ಕರೆಯುತ್ತಾರೆ. ಆಕಾರಕ್ಕೆ ಅನುಗುಣವಾಗಿ ಇವಕ್ಕೆ ಕುದುರೆಲಾಳಕಾರದ ಕಾಂತ, ಸೂಜಿ ಕಾಂತ, ಬಿಲ್ಲೆ ಕಾಂತ, ಉಂಗುರ ಕಾಂತ, ಸಲಾಕೆ ಕಾಂತ, ದಂಡ ಕಾಂತ ಎಂದು ಅನೇಕ ಹೆಸರುಗಳನ್ನು ಇಡಲಾಗಿದೆ. ಜಗತ್ತಿನ ಎಷ್ಟೋ ಪ್ರದೇಶಗಳಲ್ಲಿ ಕಾಂತೀಯ ಅದಿರು ದೊರೆಯುತ್ತದೆ. ಹಾಗೆ ದೊರೆಯದಿದ್ದರೂ ರಾಸಾಯನಿಕ ವಸ್ತುಗಳನ್ನು ಮಾರುವ ಅಂಗಡಿಗಳಲ್ಲಿ ಈ ಅದಿರು ಸಿಗಬಹುದು. ಅದರಲ್ಲಿ ಕಾಂತ ಶಕ್ತಿ ಇದೆಯೇ ಎಂಬುದನ್ನು ಪರೀಕ್ಷಿಸಲು ಕಬ್ಬಿಣದ ಸಣ್ಣ ಚೂರುಗಳನ್ನು, ಪುಡಿಯನ್ನು ಇಲ್ಲವೆ ಉಕ್ಕಿನ ಬಹಳ ನವಿರಾದ ಪುಡಿಯನ್ನು ಬಿಳಿಯ ಕಾಗದದ ಮೇಲೆ ಉದುರಿಸಿಕೊಂಡು ತಂದಿರುವ ಅದಿರು ಅವನ್ನು ಆಕರ್ಷಿಸುವುದೇ ಎಂಬುದನ್ನು ಖಾತರಿಪಡಿಸಿಕೊಳ್ಳಬಹುದು. ಕಾಗದ ಕ್ಲಿಪ್ಪುಗಳು, ಜಮಖಾನದ ಟಾಕುಗಳು ಮುಂತಾದ ಸ್ವಲ್ಪ ಭಾರವಿರುವ ವಸ್ತುಗಳನ್ನು ಆ ಅದಿರಿನಿಂದ ಎತ್ತಲು ಪ್ರಯತ್ನಿಸಿ ಅದರ ಕಾಂತ ಶಕ್ತಿಯನ್ನು ಖಚಿತ ಪಡಿಸಿಕೊಳ್ಳಬಹುದು. ಕಾಂತ ಸೂಜಿಯೊಂದನ್ನು ಅದಿರಿನ ಹತ್ತಿರ ತಂದು ಅದಿರಿನ ಎಲ್ಲ ಭಾಗಗಳು ಒಂದೇ ರೀತಿಯಲ್ಲಿ ಕಾಂತ ಸೂಜಿಯನ್ನು ಆಕರ್ಷಿಸುವುದೇ ಎಂಬುದನ್ನೂ ಕಂಡುಕೊಳ್ಳಬಹುದು. ಹಳೆಯ ರೇಡಿಯೋ, ಧ್ವನಿವರ್ಧಕಗಳು, ಹಳೆಯ ಟೆಲಿಫ಼ೋನ್ ಗ್ರಾಹಕರು, ಹಳೆಯ ಮೋಟಾರಿನ ಸ್ಪೀಡೋಮೀಟರುಗಳು ಮುಂತಾದ ಕೆಲವು ಉಪಕರಣಗಳಿಂದ ಪ್ರಯೋಗಕ್ಕೆ ಮತ್ತು ಚಿಕ್ಕಪುಟ್ಟ ಕಾರ್ಯಗಳಿಗೆ ಅಗತ್ಯವಾಗಿರುವ ಕೃತಕ ಕಾಂತಗಳನ್ನು ಪಡೆದುಕೊಳ್ಳಬಹುದು. ಇವು ಸಾಮಾನ್ಯವಾಗಿ ಲಾಳದ ಅಥವಾ ದಂಡದ ಅಥವಾ ಪಟ್ಟಿ ಆಕೃತಿಗಳಲ್ಲಿ ಇರಬಹುದು. ಇಂಗ್ಲೀಷಿನ 'ಯು' ಆಕಾರದ ಮತ್ತು ಸೂಜಿ ಕಾಂತಗಳು ಕೂಡ ದೊರೆಯುತ್ತವೆ.
ಬಲರೇಖೆಗಳು
ಕಾಂತಕ್ಷೇತ್ರದ ವಿವಿಧ ಬಿಂದುಗಲ್ಲಿ ಉತ್ತರ ಧ್ರುವವು ಅನುಭವಿಸುವ ಬಲದ ದಿಕ್ಕನ್ನು ಬಲರೇಖೆಯು ಸೂಚಿಸುತ್ತದೆ. ಬಲರೇಖೆಗಳನ್ನು ಪುಟ್ಟ ದಿಕ್ಸೂಚಿಯ ಸಹಾಯದಿಂದ ಕಾಂತಕ್ಷೇತ್ರದ ದಿಕ್ಕು ಮತ್ತು ತೀವ್ರತೆಯನ್ನು ತಿಳಿದುಕೊಳ್ಳಬಹುದು. ತುಂಬಾ ಹಿಂದಿನಿಂದಲೂ ಅಯಸ್ಕಾಂತದ ಬಲವು ಅಯಸ್ಕಾಂತದಿಂದ ಸ್ವಲ್ಪ ದೂರದವರೆಗೆ ಮಾತ್ರ ಪಸರಿಸಿರುತ್ತದೆ ಎಂದು ತಿಳಿದಿತ್ತು. ಖ್ಯಾತ ವಿಜ್ಞಾನಿ ಮೈಕಲ್ ಫ್ಯಾರಡೇ ಕಾಂತೀಯ ಬಲಕ್ಷೇತ್ರ ಮತ್ತು ಕಾಂತೀಯ ರೇಖೆಗಳ ಬಗ್ಗೆ ವಿವರಿಸಿದ ಮೊದಲ ವಿಜ್ಞಾನಿ. ಈ ವಿಚಾರವನ್ನು ಚೆನ್ನಾಗಿ ಅರ್ಥ ಮಾಡಿಕೊಂಡಿದ್ದರ ಪರಿಣಾಮವಾಗಿ ಟೆಲಿಪೋನ್, ವಿದ್ಯುತ್ ದೀಪ, ರೇಡಿಯೋ ಮುಂತಾದ ಉಪಕರಣಗಳ ತಯಾರಿಕೆ ಸಾಧ್ಯವಾಯಿತು. ವಿವಿಧ ಕಾಂತದಲ್ಲಿ ಆಕರ್ಷಣೆಯು ಬೇರೆ ಬೇರೆ ಪ್ರಮಾಣಗಳಲ್ಲಿರುತ್ತದೆ. ಧ್ರುವಗಳಲ್ಲಿ ಈ ಶಕ್ತಿ ಅತ್ಯಧಿಕ ಪ್ರಮಾಣದಲ್ಲಿರುತ್ತದೆ. ಆದ್ದರಿಂದ ಕಾಂತತ್ವವು ಒಂದು ಕಾಂತದಲ್ಲಿ ಒಂದೇ ಸಮಾನವಾಗಿ ಹರಡಿರುವುದಿಲ್ಲ ಎಂಬ ಅಂಶ ಸ್ಪಷ್ಟವಾಗಿದೆ. ಕಾಂತದೊಳಗೆ ಯಾವ ಬಿಂದುವಿನಲ್ಲಿ ಸರಾಸರಿ ಪ್ರಮಾಣದಲ್ಲಿ ಎಷ್ಟು ಪ್ರಮಾಣದ ಕಾಂತತ್ವವಿದೆ ಎಂಬುದನ್ನು ಸೂಚಿಸಲು 'ಕಾಂತೀಕರಣದ ತೀವ್ರತೆ' ಎಂಬ ಪದವನ್ನು ಬಳಸಲಾಗುತ್ತಿದೆ. ಒಂದು ದಂಡಕಾಂತವು ತನ್ನ ಉತ್ತರ ಧ್ರುವದ ಹತ್ತಿರ ಕಬ್ಬಿಣದ ಮೊಳೆಯೊಂದನ್ನು ಆಕರ್ಷಿಸುತ್ತದೆ ಎಂಬುದನ್ನು ನಾವು ಅರಿತಿದ್ದೇವೆ. ಎರಡನೇ ಮೊಳೆಯೊಂದನ್ನು ಮೊದಲನೆಯ ಮೊಳೆಯು ತಾನೇ ಒಂದು ಕಾಂತದಂತೆ ಆಕರ್ಷಿಸುತ್ತದೆ. ದಂಡಕಾಂತದ ಉತ್ತರ ಧ್ರುವವನ್ನು ಮೊಳೆಯಲ್ಲಿ ತನ್ನ ಹತ್ತಿರದ ತುದಿಯಲ್ಲಿ ದಕ್ಷಿಣ ಧ್ರುವವನ್ನು ದೂರದ ತುದಿಯಲ್ಲಿ ಉತ್ತರ ಧ್ರುವವನ್ನು ಪ್ರೇರಿಸುತ್ತದೆ. ಈ ಮೊಳೆಯಲ್ಲಿನ ಪ್ರೇರಿತ ಕಾಂತತ್ವ ಎರಡನೇ ಮೊಳೆಯಲ್ಲಿ ಕಾಂತತ್ವವನ್ನು ಪ್ರೇರಿಸುತ್ತದೆ.
ಒಂದು ಮಿದು ಕಬ್ಬಿಣದ ದಂಡವನ್ನು ಕಾಂತಕ್ಷೇತ್ರದಲ್ಲಿ ಸಮಾಂತರವಾಗಿ ಇಟ್ಟಾಗ ಕಾಂತೀಯ ಪ್ರೇರಣೆಯಿಂದ ಆ ದಂಡವು ಕಾಂತವಾಗಿ ಧ್ರುವಗಳನ್ನು ಹೊಂದುತ್ತದೆ. ದಂಡದೊಳಗೆ ಹಾಯುವ ಬಲರೇಖೆಗಳು ಬಾಹ್ಯಕ್ಷೇತ್ರದಷ್ಟೇ ಅಲ್ಲದೇ ಸ್ವಂತದ ಬಲರೇಖೆಗಳನ್ನೂ ಒಳಗೊಳ್ಳುವುದರಿಂದ ದಂಡದೊಳಗೆ ಹಾಯುವ ಬಲರೇಖೆಗಳ ಸಂಖ್ಯೆ ನಿಜವಾಗಿಯೂ ಹೆಚ್ಚಾಗುತ್ತದೆ. ಬಲರೇಖೆಗಳು ಯಾವಾಗಲೂ ಉತ್ತರ ಧ್ರುವದಿಂದ ದಕ್ಷಿಣ ಧ್ರುವದ ಕಡೆಗೆ ಹರಿಯಬೇಕು. ಈ ರೇಖೆಗಳು ಅವಿಚ್ಛಿನ್ನವಾಗಿದ್ದು ಯಾವುದೇ ಪದಾರ್ಥದಲ್ಲಾದರೂ ಹರಿಯುತ್ತದೆ. ಸಾಮಾನ್ಯವಾಗಿ ಒಂದು ಪದಾರ್ಥದಲ್ಲಿ ಹರಿಯುವ ಕಾಂತೀಯ ರೇಖೆಗಳು, ಯಾವುದೇ ಕಾಂತಕ್ಷೇತ್ರದಲ್ಲಾದರೂ ಪ್ರೇರಣಾರೇಖೆಗಳೇ ಆಗಿರುತ್ತದೆ. ಕೊಂಚ ತೀವ್ರತೆ ಹೊಂದಿರುವ ಬಲರೇಖೆಗಳು ಮನುಷ್ಯನ ಮೇಲೆ ಯಾವುದೇ ಪರಿಣಾಮವನ್ನು ಬಿರುವುದಿಲ್ಲ.
ಕಾಂತ ಧ್ರುವಗಳು
ನೈಸರ್ಗಿಕ ಕಾಂತ ಮತ್ತು ಕೃತಕ ಕಾಂತಗಳ ತುದಿಗಳನ್ನು 'ಧ್ರುವಗಳು' ಎಂದು ಕರೆಯುತ್ತಾರೆ. ದಂಡಕಾಂತವನ್ನು ಸಮತೋಲದಲ್ಲಿ ಇರುವಂತೆ ತೂಗಿದಾಗ ಅದು ಸದಾ ಭೂಮಿಯ ಉತ್ತರ ದಕ್ಷಿಣ ದಿಕ್ಕಿಗೆ ಅಭಿಮುಖವಾಗಿ ನೆಲೆಗೊಳ್ಳುತ್ತದೆ. ಮೊದಲನೆಯ ಕೊನೆಯನ್ನು ಉತ್ತರಾಭಿಮುಖ ಧ್ರುವವೆಂದೂ ಹೇಳುತ್ತೇವೆ. ಭೂಮಿ ಒಂದು ಬೃಹತ್ಕಾಂತವಾಗಿ ವರ್ತಿಸುವುದೇ ಇದಕ್ಕೆ ಕಾರಣ ಎಂದು ವಿಜ್ಞಾನಿಗಳು ಹೇಳುತ್ತಾರೆ. ಕಾಂತಶಕ್ತಿ ಅತ್ಯಂತ ಹೆಚ್ಚಾಗಿರುವ ಭಾಗಗಳನ್ನು ಧ್ರುವಗಳೊಂದು ಶಕ್ತಿ ಇರದಿದ್ದ ಭಾಗಗಳನ್ನು ತಟಸ್ಥ ಭಾಗಗಳೆಂದು ಕರೆಯುತ್ತಾರೆ. ಮಹರಾಣಿ ಎಲಿಜಬೆತ್ ಆಳ್ವಿಕೆಯ ಕಾಲದಲ್ಲಿ ಕಾಂತವು ಎರಡು ಧ್ರುವಗಳನ್ನು ಹೊಂದಿದೆ ಎಂಬ ವಿಚಾರವನ್ನು ಪ್ರಕಟಿಸಲಾಯಿತು. ಆ ಎರಡು ಧ್ರುವಗಳು ಸ್ವಭಾವದಲ್ಲಿ ಒಂದಕ್ಕೊಂದು ವಿರುದ್ದವಾಗಿದ್ದು ಸಜಾತಿಯ ಧ್ರುವಗಳು ವಿಕರ್ಷಿಸುತ್ತವೆ ಮತ್ತು ವಿಜಾತಿಯ ಧ್ರುವಗಳು ಆಕರ್ಷಿಸುತ್ತವೆ ಎಂದೂ ವಿಜ್ಞಾನಿಗಳು ಪ್ರಕಟಿಸಿದರು ಎನ್ನಲಾಗಿದೆ. ಉತ್ತರ ಹಾಗೂ ದಕ್ಷಿಣ ಧ್ರುವವನ್ನು 'ಋಣಧ್ರುವ' ಎಂದು ಕರೆಯುವುದುಂಟು. ಒಂದು ಕಾಗದದ ಮೇಲೆ ಕಬ್ಬಿಣದ ಹುಡಿಯನ್ನು ಹಾಕಿ ಅದರ ಕೆಳಗೆ ಕಾಂತವನ್ನು ಆಡಿಸಿದಾಗ ಕಾಗದ ಮೇಲೆ ಕಾಂತರೇಖೆಗಳು ಹಬ್ಬುವ ರೀತಿಯನ್ನು ಪರಿಶೀಲಿಸಿದರೆ ಎರಡು ಧ್ರುವಗಳ ತುದಿಗೆ ಸಮೀಪವಾಗಿರುವ ಎರಡು ಬಿಂದುಗಳಿಂದ ಆ ರೇಖೆಗಳು ಹಬ್ಬಿರುವುದು ಕಾಣಿಸುತ್ತದೆ. ಆ ಪಟ್ಟಿಯಿಂದ ದೂರ ಸರಿದಂತೆ ಹಿಡಿಯುವ ಕಬ್ಬಿಣದ ಹುಡಿಯ ಪ್ರಮಾಣ ಕಾಣಿಸುತ್ತದೆ. ಆ ಕಾಂತ ಪ್ರವಾಹ ರೇಖೆಗಳ ಮೇಲೆ ದಕ್ಚಕ್ರಗಳನ್ನಿಟ್ಟರೆ ದಕ್ಷಿಣ ಧ್ರುವಗಳ ದಿಕ್ಕಿಗೆ ಸಮನಾಗಿಯೇ ನಿಲ್ಲುವುದು. ಕಬ್ಬಿಣ, ನಿಕ್ಕಲ್, ಕೋಬಾಲ್ಟ್ ಮೊದಲಾದ ಲೋಹಗಳ ಪಟ್ಟಿಯಲ್ಲಿ, ಅವುಗಳ ಆಂತರಿಕ ರಚನೆಯಲ್ಲಿ ಈ ಕಾಂತ ಶಕ್ತಿ ಸೇರಿಕೊಂಡಿದೆ. ಒಂದು ಉದ್ದನೆಯ ದಂಡಕಾಂತವನ್ನು ಎಷ್ಟು ತುಂಡುಗಳಾಗಿ ಮಾಡಿದರೂ ಅದರ ಒಂದೊಂದು ತುಂಡಿನಲ್ಲೂ ದಕ್ಷಿಣೋತ್ತರ ಧ್ರುವಗಳಿರುವುದನ್ನು ಅವುಗಳಲ್ಲಿ ಕಾಂತಶಕ್ತಿಯಿರುವುದನ್ನು ಕಂಡುಕೊಳ್ಳಲಾಗಿದೆ.
ಕಾ೦ತ ಕ್ಷೇತ್ರ
ಕೂಲಂಬ್‌ನ ನಿಯಮದ ಪ್ರಕಾರ ಎರಡು ಕಾಂತ ಧ್ರುವಗಳು ಪರಸ್ಪರ ಆಕರ್ಷಿಸುವ ಅಥವಾ ವಿಕರ್ಷಿಸುವ ಬಲದ ಪ್ರಮಾಣವು ಆ ಧ್ರುವ ಸಾಮರ್ಥ್ಯಗಳ ಗುಣಲಬ್ಧದ ಸಮಾನಪಾತ್ರದಲ್ಲಿಯೂ ಅವುಗಳ ನಡುವಿನ ದೂರದ ವರ್ಗದ ವಿಲೋಮನುಪಾತದಲ್ಲಿಯೂ ಇರುತ್ತದೆ. ಈ ಬಲವು ಧ್ರುವಗಳನ್ನು ಜೋಡಿಸುವ ರೇಖೆಯ ದಿಕ್ಕಿನಲ್ಲಿರುತ್ತದೆ ಒಂದೇ ತರಹದ ಕಾಂತಧ್ರುವವನ್ನು ಪ್ರತ್ಯೇಕವಾಗಿ ಪಡೆಯಲು ಸಾಧ್ಯವಾಗದು. ಏಕೆಂದರೆ ಯಾವುದೇ ದಂಡಕಾಂತದಲ್ಲಿ ಎರಡು ಧ್ರುವಗಳು ಇರಲೇಬೇಕು. ಒಂದು ದಂಡಕಾಂತದ ಸಾಮರ್ಥ್ಯವನ್ನು ಕೇವಲ ಅದರ ಧ್ರುವ ಸಾಮರ್ಥ್ಯಗಳಿಂದ ಅಳೆಯದೇ ಅದರ ಕಾಂತೀಯ ಮಹತ್ವ (ಮ್ಯಾಗ್ನೆಟಿಕ್ ಮೋಮಂಡ್) ದಿಂದ ಅಳೆಯುತ್ತಾರೆ. ಯಾವುದೇ ದಂಡಕಾಂತದಲ್ಲಿ ಸಾಮಾನ್ಯವಾಗಿ ಧ್ರುವಗಳು ದಂಡದ ಮಧ್ಯಬಿಂದುವಿನಿಂದ ಒಂದು ನಿರ್ದಿಷ್ಟ ಅಂತರದಲ್ಲಿರುತ್ತವೆ. ಈ ದೂರವನ್ನು ಕಾಂತಾಂತರ ಅಥವಾ ಕಾಂತೀಯ ಉದ್ದ ಎಂದು ಕರೆಯುತ್ತಾರೆ. ಯಾವುದೇ ಕಾಂತಕ್ಷೇತ್ರದ ಒಂದು ಬಿಂದುವಿನಲ್ಲಿ ಕ್ಷೇತ್ರ ಸಾಮರ್ಥ್ಯ ಎಷ್ಟೆಂದು ಅಳೆಯಲು ಒಂದು ಏಕಮಾನ ಉತ್ತರ ಧ್ರುವವನ್ನು ಆ ಬಿಂದುವಿನಲ್ಲಿಟ್ಟು ಅದು ಎಷ್ಟು ಬಲವನ್ನುಅನುಭವಿಸುವುದು ಎಂಬುದರ ಲೆಕ್ಕ ಹಾಕಬೇಕು. ಬರುವ ಬಲವೇ ಕ್ಷೇತ್ರದ ಅಳತೆಯ ಮಾನವಾಗುತ್ತದೆ. ಈ ಏಕಮಾನವೇ ಒಯರ್ಸ್ಟೆಡ್. ಒಂದು ಆಯಸ್ಕಾಂತವನ್ನು ಒಂದು ಪೇಪರ್ ಕ್ಲಿಪ್‌ನ ಬಳಿ ತಂದಾಗ ಕ್ಲಿಪ್ಪು ಆಯಸ್ಕಾಂತಕ್ಕೆ ಸಿಕ್ಕಿಹಾಕಿಕೊಳ್ಳುತ್ತದೆ. ಒಂದು ಆಯಸ್ಕಾಂತದ ಉತ್ತರ ಧ್ರುವದ ಬಳಿಗೆ ಇನ್ನೊಂದು ಆಯಸ್ಕಾಂತದ ಉತ್ತರ ಧ್ರುವವನ್ನು ತಂದಾಗ ಅದು ತನ್ನಷ್ಟಕ್ಕೆ ತಾನೆ ದೂರ ಚಲಿಸುತ್ತದೆ. ಹೀಗೆ ಒಂದು ಆಯಸ್ಕಾಂತದ ಪ್ರಭಾವ ಇರುವಂತಹ ವಲಯವನ್ನು ಕಾಂತೀಯ ಕ್ಷೇತ್ರ ಎಂದು ಕರೆಯುತ್ತಾರೆ. ಆದರೆ ಈ ಪ್ರಭಾವ ಕಾಂತೀಯ ಕ್ಷೇತ್ರದುದ್ದಕ್ಕೂ ಒಂದೇ ಸಮನಾಗಿರುವುದಿಲ್ಲ ಮತ್ತು ಅದು ಒಂದು ನಿರ್ದಿಷ್ಟ ದೂರದವರೆಗೆ ಮಾತ್ರ ತನ್ನ ಪ್ರಭಾವವನ್ನು ಬೀರಬಲ್ಲದು.
ಭೂಮಿಯ ಕಾಂತತ್ವ
ಕಾಂತೀಯ ಧ್ರುವಗಳು ಸ್ಥಿರವಾಗಿರದೇ ಭೌಗೋಳಿಕ ವೃತ್ತಗಳಸುತ್ತ ನಿಧಾನವಾಗಿ ತಿರುಗುತ್ತಿರುತ್ತವೆ. ತುಂಬಾ ಹಿಂದೆ ಉತ್ತರ ಕಾಂತ ಧ್ರುವ ದಕ್ಷಿಣ ಕಾಂತ ಧ್ರುವ ವಾಗಿತ್ತೆಂದೂ ಏನೋಕಾರಣದಿಂದ ಅವುಗಳ ಸ್ಥಾನಗಳು ಬದಲಾಗಿವೆ ಎಂದೂ ತಜ್ಞರು ತಿಳಿಸಿದ್ದಾರೆ. ಒಂದು ಅಂದಾಜಿನ ಪ್ರಕಾರ ಭೂಮಿಯ ಕಾಂತಕ್ಷೇತ್ರ ಆಕಾಶದಲ್ಲಿ ಸುಮಾರು ೮೦,೦೦೦ಕಿ.ಮೀ ವರೆಗೂ ಹರಡಿಕೊಂಡಿದೆ. ಈ ಪ್ರಭಾವೀ ವಲಯವನ್ನು ಕಾಂತಮಂಡಲ ಎಂದು ಕರೆಯುತ್ತಾರೆ. ಈ ಕ್ಷೇತ್ರದಲ್ಲಿ ವಿದ್ಯುದಂಶ ಹೊಂದಿರುವ ಕಣಗಳು ಇರುತ್ತವೆ. ಭೂಮಿಗೆ ಸಮೀಪದಲ್ಲಿ ಇವುಗಳ ಸಾಂದ್ರತೆ ಹೆಚ್ಚಾಗಿರುತ್ತದೆ. ಧ್ರುವಪ್ರಭೆ ಅಂದರೆ ಅರೋರಾಕ್ಕೆ ಕೂಡ ಕಾಂತಮಂಡಲ ಕಾರಣ ಎಂದು ತಿಳಿದು ಬಂದಿದೆ. ಸುಮಾರು ೪೦೦೦ ವರ್ಷಗಳ ಹಿಂದೆಯೇ ಸೂಜಿಗಲ್ಲು ಸದಾ ಒಂದೇ ದಿಕ್ಕಿನತ್ತ ಓಲಾಡುತ್ತದೆ ಎಂಬುದನ್ನು ಚೀನೀಯರು ಅರಿತಿದ್ದರು. ಇಂಗ್ಲಾಂಡಿನ ಮೊದಲನೇ ಎಲಿಜಬತ್ ಮಹಾರಾಣಿಯ ಆಸ್ಥಾನದಲ್ಲಿ ವೈಧ್ಯನಾಗಿದ್ದ ವಿಲಿಯಮ್ ಗಿಲ್ಬರ್ಟ್ (೧೫೪೪-೧೬೦೩) ವ್ಯಾಪಕವಾಗಿ ಅಧ್ಯಯನ ನಡಿಸಿ ಭೂಮಿ ಬೃಹತ್ ಕಾಂತದಂತೆ ವರ್ತಿಸುತ್ತದೆ ಎಂದು ತಿಳಿಸಿದ. ಭೂಕಾಂತ ಕ್ಷೇತ್ರದ ತೀವ್ರತೆಯಲ್ಲಿ ಬಹುಪಾಲು ಭೂಮಿಯ ಇರುಳನ್ನು ಅವಲಂಬಿಸಿ ಕೊಂಡಿದೆ. ಭೂಮಿ ತನ್ನ ಅಕ್ಷದಲ್ಲಿ ತಿರುಗುವಾಗ ಅದರ ಘನ ರೂಪದ ಒಳತಿರುಳು ಮತ್ತು ದ್ರವರೂಪದ ಹೊರತಿರುಳು ವ್ಯತ್ಯಾಸಗೊಳ್ಳುತ್ತದೆ. ಭೂಮಿಯ ಅಂತರಾಳದಲ್ಲಿ ಅತ್ತ್ಯಧಿಕ ಉಷ್ಣತೆ ಇದೆ. ಇದರಿಂದ ಭೂಮಿಯೊಳಗೆ ವಿದ್ಯುತ್ ಪ್ರವಾಹ ಹರಿಯುತ್ತದೆ. ಇದರಿಂದ ಕಾಂತಕ್ಷೇತ್ರ ನಿರ್ಮಾಣವಾಗುತ್ತದೆ.
ಕೃತಕ ಕಾಂತಗಳು
ಒಂದು ಕಾಂತವು ತನ್ನ ಬಳಿಯಿರುವ ಮತ್ತೊಂದು ಕಾಂತ ವಸ್ತುವಿನಲ್ಲಿ ಕಾಂತತೆಯನ್ನುಂಟು ಮಾಡುವುದು. ಇದಕ್ಕೆ ಪ್ರೇರಿತ ಕಾಂತತೆ ಎಂದು ಕರೆಯುತ್ತಾರೆ. ಈ ಪ್ರೇರಿತ ಕಾಂತತೆಗಳಲ್ಲಿ ಎರಡು ವಿಧಗಳಿವೆ: ತಾತ್ಕಾಲಿಕ ಮತ್ತು ಶಾಶ್ವತ. ಮಿದು ಕಬ್ಬಿಣವು ಕಾಂತಕ್ಷೇತ್ರದಲ್ಲಿ ಇರುವವರೆಗೆ ಎಂದರೆ ಕಾಂತ ಬಲರೇಖೆಗಳ ವ್ಯಾಪ್ತಿಯಲ್ಲಿ ಮಾತ್ರ ಕಾಂತತೆಯನ್ನು ಪ್ರದರ್ಶಿಸುತ್ತದೆ. ಇದನ್ನು ತಾತ್ಕಾಲಿಕ ಕಾಂತ ಎಂದು ಕರೆಯುತ್ತಾರೆ. ಆದರ ಉಕ್ಕಿನಂತಹ ಕಠಿಣ ಪದಾರ್ಥಗಳು ಒಮ್ಮೆ ಕಾಂತತೆಯನ್ನು ಪಡೆದರೆ ಅವು ಶಾಶ್ವತ ಕಾಂತಗಳಾಗಿ ಬಿಡುವುವು. ಕಬ್ಬಿಣ, ನಿಕ್ಕಲ್, ಕೋಬಾಲ್ಟ್ ಮೊದಲಾದ ಲೋಹಗಳನ್ನು ಬೆರಸಿ ತಯಾರಿಸಲಾದ ಮಿಶ್ರಲೋಹಗಳಿಂದ ಶಾಶ್ವತ ಕಾಂತಗಳೆನ್ನು ತಯಾರಿಸುತ್ತಾರೆ. ಸೂಜಿಗಲ್ಲು ಅಥವಾ ಲೋಡ್ ಸ್ಟೋನ್ ಪ್ರಾಕೃತಿಕ ಕಾಂತವಾದರೆ, ಉಪಯೋಗದಲ್ಲಿ ಹೆಚ್ಚಾಗಿ ಇರುವುದು ಕೃತಕ ಕಾಂತಗಳು. ಏಕೆಂದರೆ ಪ್ರಕೃತಿಕ ಕಾಂತಗಳು ಬಳಕೆಯಲ್ಲಿ ಅಷ್ಟು ಉಪಯುಕ್ತವೇನಲ್ಲ. ಬೇರೆ ಬೇರೆ ಆಕಾರಗಳಲ್ಲಿ ಮತ್ತು ಗಾತ್ರಗಳಲ್ಲಿ ತಯಾರಾದ ಕೃತಕ ಕಾಂತಗಳು ನಮ್ಮ ದಿನ ನಿತ್ಯದ ಬಳಕೆಗೆ ಉಪಯುಕ್ತವಾಗಿದೆ. ಒಂದು ಉಕ್ಕಿನ ಪಟ್ಟಿಯ ಮೇಲೆ ವಿಶಿಷ್ಟರೀತಿಯಲ್ಲಿ ದಂಡಕಾಂತದಿಂದ ತಿಕ್ಕಿದರೆ ಅದನ್ನು ಶಾಶ್ವತ ಕಾಂತವಾಗಿ ಮಾಡಬಹುದು. ಆದರೆ ಕಬ್ಬಿಣದಲ್ಲಿ ಶಾಶ್ವತ ಕಾಂತವಾಗುವ ಗುಣವಿಲ್ಲವಾದ್ದರಿಂದ ಈ ಪದ್ಧತಿಯಿಂದ ಪ್ರಯೋಜನವಿಲ್ಲ. ಹಾಗೆಯೇ ನಿರೋಧಿತ ತಂತಿಯನ್ನು ಉಕ್ಕಿನ ದಂಡದ ಸುತ್ತಸುತ್ತಿ ಬ್ಯಾಟರಿಯ ಸಹಾಯದಿಂದ ವಿದ್ಯುತ್ ಪ್ರವಾಹ ಹರಿಸಿದರೆ ಆದಂಡ ಶಾಶ್ವತ ಕಾಂತವಾಗುವುವು. ಇಂಥ ಕಾಂತಗಳನ್ನು ವಿದ್ಯು ಕಾಂತಗಳು ಅಥವಾ ಎಲೆಕ್ಟೋಮ್ಯಾಗ್ನೆಟ್ ಎಂದು ಕರೆಯುತ್ತಾರೆ. ಪ್ರಬಲವಾಗಿರುವ ಕಾಂತಗಳು ಬೇಕೆನಿಸಿದಾಗ ವಿದ್ಯುತ್ ಪ್ರವಾಹ ಹರಿಸಿ ಕಾಂತಗಳನ್ನು ತಯಾರಿಸುವ ಪದ್ದತಿಯನ್ನು ಅನುಸರಿಸುತ್ತಾರೆ. ತಂತಿಯನ್ನು ಸುರುಳಿಯಾಕಾರದಲ್ಲಿ ಸುತ್ತಿ ಅದರೊಳಗೆ ಕಬ್ಬಿಣ ಅಥವಾ ಉಕ್ಕಿನ ದಂಡಗಳನ್ನು ಇರಿಸದಿದ್ದರೆ ಹಾಗೂ ತಂತಿಯ ಸುರುಳಿಯಲ್ಲಿ ವಿದ್ಯುತ್ ಅನ್ನು ಪ್ರವಹಿಸಿದರೆ ಆ ಸುರುಳಿಯೇ ವಿದ್ಯುತ್ ಕಾಂತದಂತೆ ವರ್ತಿಸುವುದು. ಇದನ್ನು ಧೀರ್ಘಸುರುಳಿ ಎಂದು ಕರೆಯುತ್ತಾರೆ. ಕಬ್ಬಿಣ ಮತ್ತು ಉಕ್ಕಿನ ಕಾಂತ ಜಡತ್ವದ ಬಳ್ಳಿಗಳಲ್ಲಿ ಮಹತ್ವದವ್ಯೆತ್ಯಾಸವಿದೆ. ಮಿದುಕಬ್ಬಿಣದಲ್ಲಿ ಕಾಂತೀಯ ಪ್ರೇರಣೆ ಹೆಚ್ಚಾಗಿದ್ದರೂ ನಿಗ್ರಹಬಲ ಮತ್ತು ಧಾರಣ ಶಕ್ತಿ ಕಡಿಮೆ ಯಾಗಿರುತ್ತದೆ. ಸ್ವಲ್ಪ ಕಲಕಿದರೂ ಕಾಂತತೆ ಅಳಿದು ಹೋಗುತ್ತದೆ. ಆದರೆ ಹೆಚ್ಚು ನಿಗ್ರಹ ಬಲ ಹೊಂದಿರುವ ಉಕ್ಕಿನಲ್ಲಿ ಕಾಂತತೆ ಶಾಶ್ವತವಾಗಿ ಉಳಿದು ಕೊಳ್ಳುತ್ತದೆ. ವಿದ್ಯುದ್ ಉಪಕರಣಗಳಲ್ಲಿ ಕಬ್ಬಿಣವನ್ನು ಬಳಸಲು ಮುಖ್ಯ ಕಾರಣವೆಂದರೆ ಅದರಲ್ಲಿ ಕಡಿಮೆ ಕಾಂತ ಬಲ ವಿರುವುದು.
ಉಲ್ಲೇಖ
ವರ್ಗ:ವಿದ್ಯುತ್ಕಾಂತತೆ
ಅರ್ನಾಲ್ಡ್ ಶ್ವಾರ್ಜಿನೆಗ್ಗರ್
ಅರ್ನಾಲ್ಡ್ ಅಲೋಯಿಸ್ ಶ್ವಾರ್ಜಿನೆಗ್ಗರ್ (ಜುಲೈ ೩೦, ೧೯೪೭ರಲ್ಲಿ ಜನನ); ಆಸ್ಟ್ರಿಯಾ ಅಮೇರಿಕದ ದೇಹಧಾಡ್ಯಪಟು, ನಟ, ಉದ್ಯಮಿ ಮತ್ತು ರಾಜಕಾರಣಿ ಆಗಿದ್ದು, ಪ್ರಸ್ತುತ ಕ್ಯಾಲಿಪೋರ್ನಿಯಾದ ೩೮ನೇ ರಾಜ್ಯಪಾಲರಾಗಿ ಸೇವೆ ಸಲ್ಲಿಸುತ್ತಲಿದ್ದಾರೆ. ತನ್ನ ಹದಿನೈದರ ಹರಯದಿಂದಲೇ ಶ್ವಾರ್ಜಿನೆಗ್ಗರ್ ದೈಹಿಕ ಕಸರತ್ತುಗಳನ್ನು ಆರಂಭಿಸಿದರು. ೨೨ನೇ ವಯಸ್ಸಿನಲ್ಲಿಯೇ ಮಿ.ಯುನಿವರ್ಸ್ ಪ್ರಶಸ್ತಿಯನ್ನು ತನ್ನದಾಗಿಸಿಕೊಂಡರು ಮತ್ತು ಮಿ.ಒಲಂಪಿಯಾ ಸ್ಪರ್ಧೆಯಲ್ಲಿ ಸತತವಾಗಿ ಏಳು ಬಾರಿ ವಿಜೇತರಾದರು. ನಿವೃತ್ತಿಯನ್ನು ಘೋಷಿಸಿ ಬಹಳಷ್ಟು ವರ್ಷಗಳಾಗಿದ್ದರೂ ದೇಹಧಾಡ್ಯ ಕ್ರೀಡಾಕ್ಷೇತ್ರದಲ್ಲಿ ಶ್ವಾರ್ಜಿನೆಗ್ಗರ್ ಮುಖ ಚಿರಪರಿಚಿತವಾಗಿಯೇ ಉಳಿದಿದೆ. ಈ ಕ್ರೀಡೆಯ ಬಗ್ಗೆ ಶ್ವಾರ್ಜಿನೆಗ್ಗರ್ ಸಾಕಷ್ಟು ಪುಸ್ತಕಗಳನ್ನು ಮತ್ತು ಅನೇಕ ಲೇಖನಗಳನ್ನು ಸಹ ಬರೆದಿದ್ದಾರೆ. ಶ್ವಾರ್ಜಿನೆಗ್ಗರ್ ಹಾಲಿವುಡ್‌ನ ಸಾಹಸಮಯ ಚಿತ್ರಗಳಿಂದ ವಿಶ್ವವಿಖ್ಯಾತಿಯನ್ನು ಪಡೆದರು. ಕ್ಯಾನನ್ ದಿ ಬಾರ್ಬೇರಿಯನ್ ಮತ್ತು ದಿ ಟರ್ಮಿನೇಟರ್ ಗಳಂತಹ ಚಿತ್ರಗಳಲ್ಲಿ ನಿರ್ವಹಿಸಿದ ಪಾತ್ರಗಳು ಇವರಿಗೆ ಜನಮನ್ನಣೆಯನ್ನು ದೊರೆಕಿಸಿಕೊಟ್ಟವು. ಅವರು ದೇಹಧಾಡ್ಯ ಬೆಳೆಸಿಕೊಳ್ಳುವ ದಿನಗಳಲ್ಲಿ ದಿ "ಆಸ್ಟ್ರಿಯನ್ ಓಕ್" ಮತ್ತು ದಿ "ಸ್ಟೆರಿಯನ್ ಓಕ್" ಎಂಬ ಅಡ್ಡಹೆಸರನ್ನು ಹೊಂದಿದ್ದರು. ನಟನಾಗಿ ವೃತ್ತಿಜೀವನ ಮಾಡುವಾಗ "ಅರ್ನಾಲ್ಡ್ ಸ್ಟ್ರಾಂಗ್" ಮತ್ತು "ಅರೈನ್" ಎಂದು ಕರೆಯಲ್ಪಡುತ್ತಿದ್ದರು. ತೀರಾ ಇತ್ತೀಚೆಗೆ "ಗವರ್ನೇಟರ್" ಎಂಬ ಅಡ್ಡಹೆಸರಿನಿಂದ ಕರೆಯಲ್ಪಡುತ್ತಿದ್ದರು (ಗವರ್ನರ್ ಮತ್ತು ಅವರ ಚಲನಚಿತ್ರದ ಪಾತ್ರವಾದ ದಿ ಟರ್ಮಿನೇಟರ್ ಇವೆರಡರ ಮಿಶ್ರಣವಾದ ಹೆಸರು). ಗ್ಯಾರಿ ಡೇವಿಸ್ ಅವರ ಗವರ್ನರ್ ಹುದ್ದೆಗಾಗಿ ನಡೆದ ವಿಶೇಷ ಮರು ಚುನಾವಣೆಯಲ್ಲಿ ರಿಪಬ್ಲಿಕ್ ಪಕ್ಷದ ಸದಸ್ಯನಾಗಿ ಈತ ೨೦೦೩ರ ಅಕ್ಟೋಬರ್೭ ರಂದು ಆಯ್ಕೆಗೊಂಡರು. ಡೇವಿಸ್‌ರವರ ಆಡಳಿತದ ಅವಧಿಯಲ್ಲಿ ಉಳಿದಿದ್ದ ಕಾಲವನ್ನು ಪೂರ್ಣಗೊಳಿಸಲು, ಶ್ವಾರ್ಜಿನೆಗ್ಗರ್ ೨೦೦೩ರ ನವೆಂಬರ್ ೧೭ರಂದು ಪ್ರಮಾಣವಚನವನ್ನು ಸ್ವೀಕರಿಸಿದರು. ಶ್ವಾರ್ಜಿನೆಗ್ಗರ್ ಅವರು ನವೆಂಬರ್ ೧೭, ೨೦೦೬ರಲ್ಲಿ ನಡೆದ ಕ್ಯಾಲಿಪೋರ್ನಿಯ ಸರ್ಕಾರದ ೨೦೦೬ ಚುನಾವಣೆಯಲ್ಲಿ ಮರು ಆಯ್ಕೆಗೊಂಡು ರಾಜ್ಯಪಾಲರಾಗಿ ಪೂರ್ಣಾವಧಿ ಸೇವೆಯನ್ನು ಸಲ್ಲಿಸಿದರು. ಈ ಚುನಾವಣೆಯಲ್ಲಿ ಅವರು ಕ್ಯಾಲಿಪೋರ್ನಿಯ ರಾಜ್ಯದ ಖಜಾಂಚಿಯಾಗಿ ಸೇವೆ ಸಲ್ಲಿಸುತ್ತಿದ್ದ ಡೆಮಾಕ್ರಾಟ್ ಪಕ್ಷದ ಫಿಲ್ ಅಂಜೆಲೈಡ್ಸ್‌ರನ್ನು ಸೋಲಿಸಿಸರು. ಶ್ವಾರ್ಜಿನೆಗ್ಗರ್ ೨೦೦೭ರ ಜನವರಿ ೫ರಂದು ಎರಡನೇ ಬಾರಿಗೆ ಪ್ರಮಾಣವಚನವನ್ನು ಸ್ವೀಕರಿಸಿದರು. ವಿಶ್ವವನ್ನು ರೂಪಿಸಲು ಸಹಾಯ ಮಾಡುತ್ತಿರುವವರು ಎಂದು ಟೈಮ್ ಪತ್ರಿಕೆ ಪ್ರಕಟಿಸಿದ ೨೦೦೪ ಮತ್ತು ೨೦೦೭ರಲ್ಲಿ ಪ್ರಕಟಿಸಿದ ಟೈಮ್ ೧೦೦ ಪಟ್ಟಿಯಲ್ಲಿ ಇವರ ಹೆಸರು ಸಹ ಸೇರ್ಪಡೆಗೊಂಡಿತ್ತು. ಶ್ವಾರ್ಜಿನೆಗ್ಗರ್ ಮರಿಯಾ ಶ್ರೈವರ್ ಎಂಬುವವರನ್ನು ಮದುವೆಯಾಗಿದ್ದು, ಈ ದಂಪತಿಗಳಿಗೆ ನಾಲ್ಕು ಮಕ್ಕಳಿದ್ದಾರೆ.
ಆರಂಭಿಕ ಪ್ರೌಢಾವಸ್ಥೆ
ಶ್ವಾರ್ಜಿನೆಗ್ಗರ್ ಅವರು ವರ್ಷದ ೧೮ ವರ್ಷದ ಎಲ್ಲಾ ಆಸ್ಟ್ರೇಲಿಯನ್ ಪುರುಷರು ಅಗತ್ಯವಾಗಿ ಸಲ್ಲಿಸಬೇಕಾದ ಒಂದು ವರ್ಷದ ಸೇವೆಯನ್ನು ಸಲ್ಲಿಸಲು ೧೯೬೫ರಲ್ಲಿ ಆಸ್ಟ್ರೇಲಿಯನ್‌ ಸೇನೆಯಲ್ಲಿ ದುಡಿದರು. ಅವರು ೧೯೬೫ರಲ್ಲಿ ಜೂನಿಯರ್‌ ಮಿ.ಯುರೋಪ್‌ ಸ್ಪರ್ಧೆಯಲ್ಲಿ ಜಯಗಳಿಸಿದರು. ಶ್ವಾರ್ಜಿನೆಗ್ಗರ್ ಅವರು ಪ್ರಾಥಮಿಕ ತರಬೇತಿ ಪಡೆಯುವ ಅವಧಿಯಲ್ಲಿ ಸ್ಪರ್ಧೆಯಲ್ಲಿ ಭಾಗವಹಿಸಲು AWOL ಗೆ ಹೋದರು, ಮತ್ತು ಸೇನೆಯ ಜೈಲಿನಲ್ಲಿ ಒಂದು ವಾರ ಕಳೆದಿದ್ದರು: "ಸ್ಪರ್ಧೆಯಲ್ಲಿ ಭಾಗವಹಿಸುತ್ತಿರುವುದು ನನಗೆ ಹೆಚ್ಚು ಅರ್ಥಪೂರ್ಣ ಎನ್ನಿಸಿದ ಕಾರಣ ನಾನು ಬೇರೆ ಸನ್ನಿವೇಶಗಳ ಕುರಿತು ಆಲೋಚಿಸಲಿಲ್ಲ." ಅವರು ಗ್ರಾಜ್‌ನ ಸ್ಟೆರಿಯರ್‌ ಹಾಫ್‌ ಹೋಟೆಲ್‌ನಲ್ಲಿ (ಎರಡನೇ ಬಾರಿ ಅವರು ನೆಲೆಸಿದ್ದ ಸ್ಥಳ) ಮತ್ತೊಂದು ದೇಹದಾರ್ಢ್ಯತೆ ಸ್ಪರ್ಧೆಯಲ್ಲಿ ಜಯಗಳಿಸಿದರು. ಅವರು ತನ್ನನ್ನು ಪ್ರಸಿದ್ಧಿಗೊಳಿಸಿದಂತಹ ಯುರೋಪಿನ ಉತ್ತಮ ದೇಹದಾರ್ಢ್ಯ ಮನುಷ್ಯನೆಂದು ಚುನಾಯಿಸಲ್ಪಟ್ಟರು. "ಮಿ.ಯುನಿವರ್ಸ್‌ ಬಿರುದು ಶ್ರೀಮಂತಿಕೆಯನ್ನು ಪಡೆದಂತಹ ಅಮೇರಿಕಾಕ್ಕೆ– ಹೋಗಲು ಮತ್ತು ನಾನು ಸ್ಟಾರ್ ಆಗಲು ಅವಕಾಶ ಮಾಡಿಕೊಡುವಂತಹ ದಾರಿಯಾಗಿತ್ತು". ಶ್ವಾರ್ಜಿನೆಗ್ಗರ್ ಅವರು ಲಂಡನ್ನಿನ ನಬ್ಬಾ ಮಿ.ಯುನಿವರ್ಸ್‌ ಸ್ಪರ್ಧೆಗೆ ಹಾಜರಾಗಲು, ೧೯೬೬ರಲ್ಲಿ ತನ್ನ ಮೊದಲ ವಿಮಾನ ಪ್ರವಾಸವನ್ನು ಮಾಡಿದರು. ಅವರು ಮಿ.ಯೂನಿವರ್ಸ್‌ ಸ್ಪರ್ಧೆಯಲ್ಲಿ ಅಮೇರಿಕಾದ ವಿಜೇತ ಚೆಸ್ಟರ್ ಯಾರ್ಟನ್‌ನ ದೈಹಿಕ ಔನ್ನತ್ಯವನ್ನು ಹೊಂದಿರದ ಕಾರಣ ಎರಡನೆಯವರಾಗಬೇಕಾಯಿತು. ೧೯೬೬ರ ಸ್ಪರ್ಧೆಯಲ್ಲಿ ತೀರ್ಪುಗಾರರಲ್ಲಿ ಒಬ್ಬರಾಗಿದ್ದ ಚಾರ್ಲ್ಸ್‌ "ವ್ಯಾಗ್‌" ಬೆನ್ನಟ್‌ ಅವರು ಶ್ವಾರ್ಜಿನೆಗ್ಗರ್‌ನ ಪ್ರಭಾವಕ್ಕೊಳಗಾಗಿದ್ದರು ಮತ್ತು ಅವನಿಗೆ ತರಬೇತಿ ನೀಡುವುದಾಗಿ ವಾಗ್ದಾನ ಮಾಡಿದ್ದರು. ಶ್ವಾರ್ಜಿನೆಗ್ಗರ್ ಅವರಲ್ಲಿ ಕಡಿಮೆ ಹಣವಿದ್ದ ಸಂದರ್ಭದಲ್ಲಿ, ಬೆನ್ನೆಟ್‌ ಅವರು ಇಂಗ್ಲೆಂಡ್‌ ದೇಶದ ಲಂಡನ್ನಿನ ಫಾರೆಸ್ಟ್‌ ಗೇಟ್‌ನಲ್ಲಿ ತನ್ನ ಎರಡು ಜಿಮ್‌ಗಳಲ್ಲಿ ಒಂದರ ಮೇಲಿದ್ದ ತನ್ನ ತುಂಬಿದ ಕುಟುಂಬದ ಮನೆಯಲ್ಲಿ ತಂಗಲು ಅವರನ್ನು ಆಹ್ವಾನಿಸಿದ್ದರು. ಯಾರ್ಟನ್‌ನ ಕಾಲಿನ ಲಕ್ಷಣವು ಅತ್ಯುತ್ತಮವಾಗಿದೆ ಮತ್ತು ಬೆನ್ನೆಟ್‌ನಿಂದ ತರಬೇತಿ ಕಾರ್ಯಕ್ರಮದಲ್ಲಿ ತಯಾರಿಸಲ್ಪಟ್ಟಂತಹ ಶ್ವಾರ್ಜಿನೆಗ್ಗರ್ ಅವರು ತನ್ನ ಕಾಲುಗಳಲ್ಲಿ ಶಕ್ತಿ ಮತ್ತು ಬಲದ ಲಕ್ಷಣವನ್ನು ಉತ್ತಮಗೊಳಿಸಿಕೊಳ್ಳಲು ಗಮನವಹಿಸಬೇಕೆಂದು ತೀರ್ಪು ನೀಡಲಾಗಿತ್ತು. ಲಂಡನ್ನಿನ ಈಸ್ಟ್‌ ಎಂಡ್‌ನಲ್ಲಿ ತಂಗಿದ್ದದ್ದು ಶ್ವಾರ್ಜಿನೆಗ್ಗರ್ ತನ್ನ ಆರಂಭಿಕ ಇಂಗ್ಲೀಷ್‌ ಭಾಷೆ ಗ್ರಹಿಕೆಯನ್ನು ಉತ್ತಮಪಡಿಸಿಕೊಳ್ಳಲು ಸಹಾಯಕವಾಗಿತ್ತು. ೧೯೬೭ರಲ್ಲಿ ತರಬೇತಿಯನ್ನು ಪೂರೈಸಿದ್ದ, ಶ್ವಾರ್ಜಿನೆಗ್ಗರ್ ಅವರು ಮೊದಲ ಬಾರಿಗೆ ತಮ್ಮ ೨೦ನೇ ವಯಸ್ಸಿನಲ್ಲಿ ಯಂಗೆಸ್ಟ್‌-ಎವರ್ ಮಿ.ಯೂನಿವರ್ಸ್‌ ಬಿರುದನ್ನು ಗಳಿಸಿದರು. ಮುಂದೆ ಅವರು ಮತ್ತೂ ಮೂರು ಸಮಯಗಳಲ್ಲಿ ಬಿರುದನ್ನು ಗಳಿಸಿದರು. ಶ್ವಾರ್ಜಿನೆಗ್ಗರ್ ಅವರು ಮುನಿಕ್‌ಗೆ ಮತ್ತೆ ವಿಮಾನದಲ್ಲಿ ಮರಳಿದರು,ಅಲ್ಲಿ ಅವರು ನಿತ್ಯ ನಾಲ್ಕರಿಂದ ಆರು ಗಂಟೆಗಳವರೆಗೆ ತರಬೇತಿ ಪಡೆಯುತ್ತಿದ್ದರು, ವ್ಯವಹಾರ ಶಾಲೆಗೆ ಹಾಜರಾಗುತ್ತಿದ್ದರು ಮತ್ತು ಹೆಲ್ತ್‌ ಕ್ಲಬ್‌ನಲ್ಲಿ ಕಾರ್ಯ ನಿರ್ವಹಿಸುತ್ತಿದ್ದರು, ೧೯೬೮ರಲ್ಲಿ ಲಂಡನ್‌ಗೆ ತನ್ನ ಮತ್ತೊಂದು ಮಿ.ಯುನಿವರ್ಸ್‌ ಬಿರುದನ್ನು ಪಡೆಯಲು ಹಿಂದಿರುಗಿದರು. ಅವರು "ನಾನು ಅತ್ಯಂತ ಪ್ರಖ್ಯಾತ ನಟನಾಗಲು ಹೋಗುತ್ತಿದ್ದೇನೆ!" ಎಂದು ಮುನಿಕ್‌ನಲ್ಲಿ ತನ್ನ ಸ್ನೇಹಿತನಾಗಿದ್ದ ರಾಗರ್ ಸಿ.ಫೀಲ್ಡ್‌ಗೆ ಅನೇಕ ಬಾರಿ ಹೇಳಿದ್ದರು.
ದೇಹದಾರ್ಡ್ಯತೆಯ ವೃತ್ತಿಜೀವನ
ಶ್ವಾರ್ಜಿನೆಗ್ಗರ್ ಅವರು ದೇಹದಾರ್ಡ್ಯತೆಯ ಇತಿಹಾಸದಲ್ಲಿ ಅತ್ಯಂತ ಪ್ರಮುಖ ವ್ಯಕ್ತಿಗಳ ನಡುವೆಯೂ ಗಮನ ಸೆಳೆಯಲ್ಪಟ್ಟರು.ವಾರ್ಷಿಕ ದೇಹದಾರ್ಡ್ಯತೆ ಸ್ಪರ್ಧೆಯಾದ ಅರ್ನಾಲ್ಡ್‌ ಕ್ಲಾಸಿಕ್‌ನಲ್ಲಿ ಅವರ ಕೊಡುಗೆಯು ಜ್ಞಾಪಕಾರ್ಥವಾಗಿ ಆಚರಿಸಲ್ಪಟ್ಟಿತ್ತು. ತನ್ನ ನಿವೃತ್ತಿಯ ನಂತರವೂ ದೇಹದಾರ್ಡ್ಯ ಕ್ರೀಡೆಯಲ್ಲಿ ಪಿಟ್‌ನೆಸ್‌ ಮ್ಯಾಗಜಿನ್‌ ಮತ್ತು ಜಿಮ್‌ನ ತನ್ನ ಮಾಲೀಕತ್ವದ ಕಾರಣದಿಂದಾಗಿ ಶ್ವಾರ್ಜಿನೆಗ್ಗರ್ ಅವರ ಮುಖ ಪ್ರಖ್ಯಾತವಾಗಿತ್ತು. ಅವರು ಅಸಂಖ್ಯಾತ ಸ್ಪರ್ಧೆಗಳು ಮತ್ತು ಪ್ರಶಸ್ತಿ ಸಮಾರಂಭಗಳಲ್ಲಿ ಅಧ್ಯಕ್ಷತೆ ವಹಿಸಿದ್ದರು. ಅನೇಕ ವರ್ಷಗಳವರೆಗೆ, ಅವರು ದೇಹದಾರ್ಡ್ಯತೆಯ ಮ್ಯಾಗಜೀನ್‌ಗಳಾದ ಮಸ್ಕಲ್‌ & ಫಿಟ್‌ನೆಸ್‌ ಮತ್ತು ಫ್ಲೆಕ್ಸ್‌ ಗೆ ಮಾಸಿಕ ಅಂಕಣವನ್ನು ಬರೆದಿದ್ದರು. ರಾಜ್ಯಪಾಲರಾಗಿ ಚುನಾಯಿತರಾದ ನಂತರದಲ್ಲಿ ಶೀಘ್ರವಾಗಿ ಅವರು ದೊಡ್ಡಮಟ್ಟದ ಪ್ರತೀಕವಾಗಿ ಎರಡು ಮ್ಯಾಗಜೀನ್‌ಗಳ ಕಾರ್ಯಕಾರಿ ಸಂಪಾದಕರಾಗಿ ನೇಮಕಗೊಂಡರು. ಈ ಮ್ಯಾಗಜೀನ್‌ಗಳು ರಾಜ್ಯಪಾಲರ ವಿವಿಧ ಭೌತಿಕ ಫಿಟ್‌ನೆಸ್‌ ಕುರಿತ ಕಾರ್ಯಕ್ರಮಗಳಿಗೆ ಒಂದು ವರ್ಷಕ್ಕೆ $೨೫೦,೦೦೦ ದೇಣಿಗೆ ನೀಡಲು ಒಪ್ಪಿಕೊಂಡಿದ್ದವು. ಮಸ್ಕಲ್‌ಮ್ಯಾಗ್‌ ಇಂಟರ್‌ನ್ಯಾಷನಲ್‌ ಎಂಬ ಮ್ಯಾಗಜೀನ್‌, ಅವರ ಎರಡು-ಪುಟದ ಲೇಖನವನ್ನು ಪ್ರಕಟಿಸುತ್ತಿತ್ತು ಮತ್ತು ಅವರನ್ನು "ದ ಕಿಂಗ್‌" ಎಂದು ಉಲ್ಲೇಖಿಸುತ್ತಿತ್ತು. ೧೯೬೫ರ ಸ್ಪರ್ಧೆಯಲ್ಲಿ ಜೂನಿಯರ್ ಮಿ.ಯುರೋಪ್‌ ಅನ್ನು ಗೆದ್ದದ್ದು ಅವರ ಪ್ರಾಥಮಿಕ ಸ್ಪರ್ಧೆಗಳಲ್ಲಿ ಒಂದಾಗಿತ್ತು. ಅವರು ತನ್ನ ೧೯ನೇ ವರ್ಷದಲ್ಲಿ ಮಿ.ಯುರೋಪ್‌ ಅನ್ನು ಗೆದ್ದರು. ಅವರು ಅನೇಕ ದೇಹದಾರ್ಡ್ಯ ಸ್ಪರ್ಧೆಗಳಲ್ಲಿ ಭಾಗವಹಿಸಲು ಮತ್ತು ಜಯಗಳಿಸಲು ಹೋಗುತ್ತಿದ್ದರು, ಅಂತೆಯೇ ಐದು ಮಿ.ಯೂನಿವರ್ಸ್‌– ನಬ್ಬಾ [ಇಂಗ್ಲೆಂಡ್‌]–,ಐಎಫ್‌ಬಿಬಿ[ಯುಎಸ್‌ಎ] ಬಿರುದುಗಳು ಮತ್ತು ಕ್ರಮಾನುಗತವಾಗಿ ತನ್ನ ಏಂಟನೇ ಮಿ.ಒಲಂಪಿಯಾ ಬಿರುದು ೧೯೯೧ರಲ್ಲಿ ಗೆದ್ದಂತಹ ಲೀ ಹನಿಯನ್ನು ಪ್ರತಿನಿಧಿಸಲು ದಾಖಲೆಯಾದ ಏಳು ಮಿ.ಒಲಂಪಿಯಾ ಬಿರುದುಗಳು ಸೇರಿದಂತೆ ಕೆಲವು ಫವರ್‌ಲಿಫ್ಟಿಂಗ್‌ ಸ್ಪರ್ಧೆಗಳಲ್ಲಿ ಜಯಗಳಿಸಿದ್ದರು. ಸ್ಪರ್ಧೆಯ ತೂಕ: ೨೪೦ lbs (ಉನ್ನತ ೨೫೦ lbs) ಆಪ್‌ ಸೀಸನ್‌ ವೈಟ್‌: ೨೬೦ lbs
ಶಕ್ತಿಶಾಲಿ ಮನುಷ್ಯ
ಮ್ಯೂನಿಕ್ ಸ್ಟೋನ್-ಲಿಪ್ಟಿಂಗ್ ಸ್ಪರ್ಧೆಯಲ್ಲಿ ಶ್ವಾರ್ಜಿನೆಗ್ಗರ್ ೧೯೬೭ರಲ್ಲಿ ಭಾಗವಹಿಸಿ ವಿಜೇತರಾಗುತ್ತಾರೆ. ಆ ಸ್ಪರ್ಧೆಯಲ್ಲಿ ಆತ ೫೦೮ ಜರ್ಮನ್ ಪೌಂಡ್ ತೂಕ(೨೫೪ ಕೆ.ಜಿ/೫೬೦ lbs.)ದ ಸ್ಟೋನನ್ನು ಎತ್ತಿದರು. ಪಾದಗಳನ್ನು ಸರಿಯಾಗಿ ಊರಿ ಕಾಲುಗಳ ಮೇಲೆ ಸದೃಢವಾಗಿ ನಿಂತು ಆತ ಆ ಭಾರವನ್ನು ನಿರಾಯಾಸವಾಗಿ ಎತ್ತಿದರು. ಶ್ವಾರ್ಜಿನೆಗ್ಗರ್ ತನ್ನ ದೇಹದ ಭಾಗಗಳ ಅಳತೆಗಳನ್ನು ಕೆಳಕಂಡಂತೆ ವಿವರಿಸಿದ್ದಾರೆ: "ನನ್ನ ವೃತ್ತಿಜೀವನದ ಉತ್ತುಂಗದಲ್ಲಿದ್ದಾಗ ಕಾಲಿನ ಮೀನುಖಂಡಗಳು ೨೦ ಇಂಚುಗಳಿದ್ದವು, ತೊಡೆಗಳು ೨೮.೫ ಇಂಚುಗಳಿದ್ದವು, ಸೊಂಟ ೩೪ ಇಂಚುಗಳಿತ್ತು, ಎದೆ ೫೭ ಇಂಚುಗಳಿದ್ದವು ಮತ್ತು ನನ್ನ ತೋಳುಗಳು ೨೨ ಇಂಚುಗಳಿದ್ದವು." ಪೂರ್ಣ ಪದ್ಮಾಸನವನ್ನು ಹಾಕಿ ಕುಳಿತಾಗ ೧೨ಬಾರಿ ೧೮೧ಕೆ.ಜಿ/೪೦೦ lbs ತೂಕವನ್ನು ತೂಗುವ ಮೂಲಕ ವ್ಯಯಕ್ತಿಕ ದಾಖಲೆಯನ್ನು ನಿರ್ಮಿಸಿದ್ದಾನೆ.
ಸ್ಟೆರಾಯ್ಡ್‌‌ನ ಬಳಕೆ
ಶ್ವಾರ್ಜಿನೆಗ್ಗರ್ ತನ್ನ ಪ್ರದರ್ಶನವನ್ನು ಇನ್ನು ಉತ್ತಮಗೊಳಿಸಿಕೊಳ್ಳಲು ಕಾನೂನುಬದ್ಧವಾಗಿ ಬಳಸಲು ಅವಕಾಶವಿರುವ ಅನಬೊಲಿಕ್ ಸ್ಟೆರಾಯ್ಡ್‌‌ಗಳನ್ನು ಬಳಸುತ್ತಿದ್ದ. ೧೯೬೭ರಲ್ಲಿ ಬರೆಯುತ್ತಾ: "ನಾನು ಸ್ಪರ್ಧೆಗಾಗಿ ಅಭ್ಯಾಸಮಾಡುವಾಗ ಡಯೆಟ್‌ ಮಾಡುವುದು ಅನಿವಾರ್ಯವಾಗಿತ್ತು ಅಂತಹ ಸನ್ನಿವೇಶದಲ್ಲಿ ನನ್ನ ಮಾಂಸಖಂಡಗಳ ಗಾತ್ರವನ್ನು ಕಾಪಾಡಿಕೊಳ್ಳಲು ಸ್ಟೆರಾಯ್ಡ್‌‌ಗಳು ನನಗೆ ಸಹಾಯಕಾರಿಯಾಗಿದ್ದವು, ನಾನು ನನ್ನ ಖಂಡಗಳ ಬೆಳವಣಿಗೆಗಾಗಿ ಸ್ಟೆರಾಯ್ಡ್‌‌ ಅನ್ನು ಬಳಸಿಲ್ಲ, ಆದರೆ ಗಾತ್ರ ಚಿಕ್ಕದಾಗುತ್ತಿದ್ದಾಗ ನನ್ನ ಖಂಡಗಳ ಗಾತ್ರವನ್ನು ಹಾಗೆಯೇ ಕಾಪಾಡಿಕೊಳ್ಳಲು ಮಾತ್ರ ಸ್ಟೆರಾಯ್ಡ್‌‌ಗಳನ್ನು ಬಳಸುತ್ತಿದ್ದೆ." ಎಂದು ಹೇಳಿದ್ದಾರೆ. ಡ್ರಗ್ಸ್‌ಗಳನ್ನು ಆತ "ಟಿಶ್ಯು ಬಿಲ್ಡಿಂಗ್" ಎಂದು ಕರೆಯುತ್ತಿದ್ದ. ದೇಹದಾರ್ಢ್ಯ ಪಟುಗಳು ಸ್ಟೆರಾಯ್ಡ್‌‌ಗಳನ್ನು ಬಳಸುವ ಕಾರಣ ಅವರಿಗೆ ಹೃದಯಸಂಬಂಧಿ ಕಾಯಿಲೆಗಳು ಬಂದು ಅವರ ಸಾವು ಬೇಗನೆ ಸಂಭವಿಸುತ್ತದೆ, ಎಂದು ಎಂದು ಸಾರ್ವಜನಿಕವಾಗಿ ಹೇಳಿಕೆ ನೀಡಿದ್ದ ಜರ್ಮನಿಯ ವೈದ್ಯ ಡಾ. ವಿಲ್ಲಿ ಹೀಪಿ ವಿರುದ್ಧ ೧೯೯೧ರಲ್ಲಿ ಶ್ವಾರ್ಜಿನೆಗ್ಗರ್ ದಾವೆಯನ್ನು ಹಾಕಿದ್ದ. ಏಕೆಂದರೆ ಆ ವೈದ್ಯರು ಅವನನ್ನು ಎಂದೂ ವೈಯಕ್ತಿಕವಾಗಿ ಪರೀಕ್ಷೆ ಮಾಡಿರಲಿಲ್ಲ,ಮಿಥ್ಯಾರೋಪ ಮಾಡಿದ ಸಲುವಾಗಿ ಜರ್ಮನಿಯ ನ್ಯಾಯಾಲಯದಲ್ಲಿ ಡಾಕ್ಟರ್ ವಿರುದ್ಧ ತೀರ್ಪು ಹೊರಬಂದು, ಶ್ವಾರ್ಜಿನೆಗ್ಗರ್ DM೨೦,೦೦೦ ($೧೨,೦೦೦ USD) ಹಣವನ್ನು ಪಡೆಯುತ್ತಾನೆ. ಯು.ಎಸ್.ನ ಟ್ಯಾಬ್ಲಾಯ್ಡ್ ಆದಂತಹ ದಿ ಗ್ಲೋಬ್‌ನ ವಿರುದ್ಧವೂ ಆತ ಸಹ ೧೯೯೯ರಲ್ಲಿ ದಾವೆಯನ್ನು ಹೂಡಿದ್ದ. ಅವರು ಸಹ ದೇಹದಾರ್ಢ್ಯತೆಯ ಬಗ್ಗೆ ಹಾಗೂ ಅವನ ಮುಂದಿನ ಆರೋಗ್ಯದ ಬಗ್ಗೆ ಇದೇ ರೀತಿಯ ಹೇಳಿಕೆಗಳನ್ನು ನೀಡಿದ್ದರು. ಆದರೆ ಆ ಕೇಸು ಪರಸ್ಪರ ಪರಿಹಾರ ಕಂಡುಕೊಳ್ಳುವ ಮೂಲಕ ಅಂತ್ಯವನ್ನು ಕಂಡುಕೊಂಡಿತು. ಶ್ವಾರ್ಜಿನೆಗ್ಗರ್ ಎರಡು ಕವಾಟಗಳ ಹೃದಯದಿಂದ ಹುಟ್ಟಿದ್ದವನಾಗಿದ್ದ(ಸಾಮಾನ್ಯವಾಗಿ ಹೃದಯವು ಮೂರು ಕವಾಟವನ್ನು ಹೊಂದಿರುತ್ತದೆ). ೧೯೯೬ರ ನಂತರ, ಒಂದು ವರ್ಷ ಮೊದಲು ಶ್ವಾರ್ಜಿನೆಗ್ಗರ್ ತೆರೆದ ಹೃದಯ ಚಿಕಿತ್ಸೆಯನ್ನು ಮಾಡಿಸಿಕೊಂಡನು. ಅವನ ಹೃದಯ ಕವಾಟವನ್ನು ಮಾನವ ಹೊಮೊಗ್ರಾಫ್ಟ್ ಕವಾಟ ದಿಂದ ಬದಲಾಯಿಸಲಾಯಿತು. ಶ್ವಾರ್ಜೆನೆಗ್ಗರ್‌ ಸಾರ್ವಜನಿಕವಾಗಿ, ತಾನು ಸ್ಟಿರಾಯಿಡ್‌ಗಳನ್ನು ತನ್ನ ದೇಹದಾರ್ಡ್ಯತೆಯನ್ನು ಬೆಳೆಸಿಕೊಳ್ಳಲು ಬಳಸಲಿಲ್ಲ ಎಂದು ಸಮರ್ಥನೆ ಮಾಡಿಕೊಂಡನು.
ರಾಜಕೀಯ ಜೀವನ
thumb|right|ವೈಟ್‌ ಹೌಸ್‌ನಲ್ಲಿ ಮೊದಲ ಬಾರಿಗೆ ಉಪಾಧ್ಯಕ್ಷ ಡಿಕ್‌ ಚಿನಿ ಅವರು ಶ್ವಾರ್ಜಿನೆಗ್ಗರ್ ಅವರನ್ನು ಭೇಟಿ ಮಾಡಿದ್ದರು.
ಆರಂಭಿಕ ರಾಜಕೀಯ
ಶ್ವಾರ್ಜಿನೆಗ್ಗರ್‌ ಅವರು ಸುಮಾರು ವರ್ಷಗಳ ಮಟ್ಟಿಗೆ ರಿಪಬ್ಲಿಕನ್‌ ಪಕ್ಷಕ್ಕೆ ಸೇರಿಕೊಂಡಿದ್ದರು. ನಟರಾಗಿದ್ದಂಥ ಅವರ ರಾಜಕೀಯ ನೋಟಗಳು,ಲಿಬರೆಲ್‌ ಮತ್ತು ಡೆಮಾಕ್ರಟಿಕ್‌-ಸಮುದಾಯಕ್ಕೆ ಆಧಾರವೆಂದು ಸಾಮಾನ್ಯವಾಗಿ ಪರಿಗಣಿಸಲ್ಪಟ್ಟ ಅನೇಕ ಪ್ರಸಿದ್ಧ ಹಾಲಿವುಡ್‌ ನಟರಿಗಿಂತ ಯಾವಾಗಲೂ ತಿಳಿದಿರುವಂತೆ ಅವರು ವಿಭಿನ್ನವಾಗಿದ್ದರು. 2004ರ ರಿಪಬ್ಲಿಕನ್‌ ನ್ಯಾಷನಲ್‌ ಕನ್‌ವೆನ್ಷನ್‌ನಲ್ಲಿ, ಶ್ವಾರ್ಜಿನೆಗ್ಗರ್ ಅವರು ಭಾಷಣವನ್ನು ಮಾಡಿ ತಾನು ರಿಪಬ್ಲಿಕನ್‌ ಏಕಾಗಿದ್ದರು ಎಂದು ವಿವರಿಸಿದ್ದರು: "I finally arrived here in 1968. What a special day it was. I remember I arrived here with empty pockets but full of dreams, full of determination, full of desire. The presidential campaign was in full swing. I remember watching the Nixon-Humphrey presidential race on TV. A friend of mine who spoke German and English translated for me. I heard Humphrey saying things that sounded like socialism, which I had just left. But then I heard Nixon speak. He was talking about free enterprise, getting the government off your back, lowering the taxes and strengthening the military. Listening to Nixon speak sounded more like a breath of fresh air. I said to my friend, I said, "What party is he?" My friend said, "He's a Republican." I said, "Then I am a Republican." And I have been a Republican ever since."
೧೯೮೫ರಲ್ಲಿ ಶ್ವಾರ್ಜಿನೆಗ್ಗರ್‌ ಅವರು ರೇಗಾನ್‌ ಅಡ್ಮಿನಿಷ್ಟ್ರೇಶನ್‌ನಿಂದ ಮ್ಯೂಸಿಕ್‌ ವಿಡಿಯೋ ಬೆಂಬಲಿಸಲ್ಪಟ್ಟಿದ್ದ ಡ್ರಗ್‌ ವಿರೋಧಿಯಾಗಿ ಸ್ಟಾಪ್‌ ದ ಮ್ಯಾಡ್‌ನೆಸ್‌ ನಲ್ಲಿ ಕಾಣಿಸಿಕೊಂಡರು. ಅವರು ಚಳುವಳಿ ಜಾಥಾವೊಂದರಲ್ಲಿ ವೈಸ್‌ ಪ್ರೆಸಿಡೆಂಟ್‌ ಆಗಿದ್ದ ಜಾರ್ಜ್‌ ಹೆಚ್‌.ಡಬ್ಲ್ಯೂ.ಬುಷ್‌ಅವರ ಜೊತೆಗೂಡಿ, 1988ರ ಅಧ್ಯಕ್ಷೀಯ ಚುನಾವಣೆಯ ಅವಧಿಯಲ್ಲಿ ರಿಪಬ್ಲಿಕನ್‌ ಪಕ್ಷದವರಾಗಿ ಸಾರ್ವಜನಿಕ ಗಮನವನ್ನು ಸೆಳೆಯಲು ಬಂದಿದ್ದರು. ಶ್ವಾರ್ಜಿನೆಗ್ಗರ್‌ರವರು ೧೯೯೦ರಿಂದ ೧೯೯೩ರವರೆಗೆ ಸೇವೆ ಸಲ್ಲಿಸಿದ್ದಂಥ ಪ್ರೆಸಿಡೆಂಟ್ಸ್‌ ಕೌನ್ಸಿಲ್‌ ಆನ್‌ ಪಿಸಿಕಲ್‌ ಫಿಟ್‌ನೆಸ್‌ ಆ‍ಯ್‌೦ಡ್‌ ಸ್ಫೋರ್ಟ್ಸ್‌ನ ಮುಖ್ಯಸ್ಥರಾದದ್ದು ಅವರ ಪ್ರಥಮ ರಾಜಕೀಯ ನೇಮಕವಾಗಿತ್ತು. "ಕಾನನ್‌ ದ ರಿಪಬ್ಲಿಕನ್‌" ಎಂದು ಅವರಿಗೆ ಅಡ್ಡ ಹೆಸರಿಟ್ಟಂತಹ ಜಾರ್ಜ್‌ ಹೆಚ್‌.ಡಬ್ಲ್ಯೂ ಬೂಷ್‌ರವರಿಂದ ಅವರು ಚುನಾವಣೆಗೆ ಸೂಚಿಸಲ್ಪಟ್ಟರು. ನಂತರ ಅವರು ರಾಜ್ಯಪಾಲರಾದ ಪೀಟ್ ವಿಲ್ಸನ್‌ ಅವರ ಅಡಿಯಲ್ಲಿರುವ ಕ್ಯಾಲಿಫೊರ್ನಿಯಾ ಗೌರ್ವನರ್ಸ್‌ ಕೌನ್ಸಿಲ್‌ ಆನ್‌ ಪಿಸಿಕಲ್‌ ಫಿಟ್‌ನೆಸ್‌ನ ಮುಖ್ಯಸ್ಥರಾಗಿ ಸೇವೆ ಸಲ್ಲಿಸಿದ್ದರು. ಆದರೂ, ರಾಜಕೀಯ ವಿಶ್ಲೇಷಕರು ಶ್ವಾರ್ಜಿನೆಗ್ಗರ್ ಅವರು ತನ್ನ ಚುನಾವಣೆಯಿಂದ ಎಡ-ಪ್ರವೃತ್ತಿಯವರಾಗಿದ್ದರಿಂದಾಗಿ ಅವರನ್ನು ಲಿಬರಲ್ ಎಂದು ಗುರುತಿಸಿದರು. ೧೯೯೩ರಿಂದ ೧೯೯೪ರ ಮಧ್ಯೆ, ಶ್ವಾರ್ಜಿನೆಗ್ಗರ್ ಅವರು ರೆಡ್‌ ಕ್ರಾಸ್‌ನ ರಾಯಭಾರಿ (ಪ್ರಸಿದ್ದ ವ್ಯಕ್ತಿಗಳಿಂದ ಮಾಡಲ್ಪಡುವ ಔಪಚಾರಿಕ ಕರ್ತವ್ಯ) ಆಗಿದ್ದರು, ಅನೇಕ ದೂರದರ್ಶನ/ರೇಡಿಯೋಗಳಲ್ಲಿ ರಕ್ತವನ್ನು ನೀಡುವಂತೆ ಸಾರ್ವಜನಿಕ ಸೇವಾ ಘೋಷಣೆಗಳನ್ನು ಸಹಾ ಮಾಡಿದರು. ಆತನ ರೆಡ್‌ ಕ್ರಾಸ್‌ ಇರುವ ಬಿಳಿ ಟೀ-ಶರ್ಟ್‌ ಧರಿಸಿದ ಬಳುಕಲ್ಪಟ್ಟ ತೋಳುಗಳಿದ್ದ ಭಂಗಿಯ ಕಾರಣ ಒಂದಿಷ್ಟು ಆಸಕ್ತಿ ಆ ಕುರಿತು ಹೆಚ್ಚಿತು ಮತ್ತು ಆ ಚಿತ್ರವನ್ನು ಅನೇಕ ಪ್ರಸಿದ್ದ ಮ್ಯಾಗಜೀನ್‌ಗಳಲ್ಲಿ ಪ್ರಕಟಿಸಲಾಗಿತ್ತು. ೧೯೯೯ರಲ್ಲಿ ಟಾಕ್‌ ನಿಯತಕಾಲಿಕೆಗೆ ನೀಡಿದ ಸಂದರ್ಶನದಲ್ಲಿ, ಶ್ವಾರ್ಜಿನೆಗ್ಗರ್ ಅವರನ್ನು ಚುನಾವಣೆಗೆ ನಿಲ್ಲುವ ಕುರಿತು ಯೋಚಿಸಿದ್ದೀರಾ ಎಂದು ಕೇಳಲಾಗಿತ್ತು. "ಅದರ ಬಗ್ಗೆ ಅನೇಕ ಬಾರಿ ಯೋಚಿಸಿದ್ದೇನೆ" ಎಂದು ಅವರು ಪ್ರತಿಕ್ರಿಯಿಸಿದ್ದರು. ಆ ಸಾಧ್ಯತೆ ಇದೆ, ಏಕೆಂದರೆ ಅದನ್ನು ನಾನು ಮನಸ್ಸಿನಲ್ಲಿಯೇ ಯೋಚಿಸಿದ್ದೇನೆ." ನಂತರ ಕೆಲವೇ ದಿನಗಳಲ್ಲಿ ಹಾಲಿವುಡ್‌ ರಿಪೋರ್ಟರ್‌ ಪತ್ರಿಕೆಯು, ಶ್ವಾರ್ಜಿನೆಗ್ಗರ್‌ ಅವರು ಕ್ಯಾಲಿಫೊರ್ನಿಯಾದ ರಾಜ್ಯಪಾಲರಾಗಲು ಚುನಾವಣೆಗೆ ನಿಲ್ಲುವ ಕುರಿತು ಸ್ಪಷ್ಟಪಡಿಸ ಬಯಸಿದ್ದಾರೆಂದು ಹೇಳಿತ್ತು. ತನ್ನ ಪ್ರಾರಂಭಿಕ ಮಾತುಗಳ ಮುಂದುವರಿಕೆಯಾಗಿ, ಶ್ವಾರ್ಜಿನೆಗ್ಗರ್ ಅವರು "ನಾನು ಪ್ರದರ್ಶನ ವ್ಯವಹಾರದಲ್ಲಿದ್ದೇನೆ–, ಮತ್ತು ಈ ವೃತ್ತಿಜೀವನದ ಮಧ್ಯಭಾಗದಲ್ಲಿದ್ದೇನೆ. ಅದರಿಂದ ನಾನೇಕೆ ದೂರವಾಗಬೇಕು ಮತ್ತು ಬೇರೆಯದರಲ್ಲಿ ಬೀಳಬೇಕು?" ಎಂದಿದ್ದರು.
ಮೂರು ಮುಷ್ಕರಗಳ ಕಾನೂನು ತಿದ್ದುಪಡಿ
ರಾಜ್ಯಪಾಲ ಶ್ವಾರ್ಜಿನೆಗ್ಗರ್ ಅವರು ಪ್ರೊಪೊಸಿಷನ್‌ 66ನನ್ನು ವಿರೋಧಿಸುವುದರಲ್ಲಿ ಮಹತ್ತರ ಪಾತ್ರವನ್ನು ನಿರ್ವಹಿಸಿದ್ದರು. ಅದು ನವೆಂಬರ್ ‌೨೦೦೪ರಲ್ಲಿ ಕ್ಯಾಲಿಫೊರ್ನಿಯಾದ ಮೂರು ಮುಷ್ಕರಗಳ ಕಾನೂನಿನ ತಿದ್ದುಪಡಿಯನ್ನು ಸೂಚಿಸಲ್ಪಟ್ಟಿತ್ತು. ಈ ತಿದ್ದುಪಡಿಗೆ ಅದು ತೀರಾ ಹಿಂಸಾತ್ಮಕ ಅಥವಾ ಗಂಭೀರ ಎಂದು ಪರಿಗಣಿಸಿ ೨೫ ವರ್ಷದಿಂದ ಜೀವಾವಧಿ ಶಿಕ್ಷೆಗೆ ಗುರಿಪಡಿಸಲು ಹಿಂಸಾತ್ಮಕವಾದ ಮೂರನೇ ಉಗ್ರ ಅಪರಾಧದ ಅಗತ್ಯವಾಗಿತ್ತು. ರಹಸ್ಯ ಮತದಾನದ ಕೊನೆ ವಾರಕ್ಕೂ ಮುಂಚೆ, ಶ್ವಾರ್ಜಿನೆಗ್ಗರ್ ಅವರು ಪ್ರೊಪೊಸಿಷನ್‌‍ ೬೬ ವಿರುದ್ಧ ತೀವ್ರವಾದ ಚಳುವಳಿಯನ್ನು ಆರಂಭಿಸಿದ್ದರು. "ಅದು ೨೬,೦೦೦ ಅಪಘಾತಕಾರಿ ಅಪರಾಧಿಗಳನ್ನು ಮತ್ತು ಅತ್ಯಾಚಾರಿಗಳನ್ನು ಬಿಡುಗಡೆಗೊಳಿಸುತ್ತಿತ್ತು" ಎಂದು ಅವರು ಹೇಳಿಕೆ ನೀಡಿದ್ದರು.
ಪರಿಸರದ ದಾಖಲೆ
ಸೆಪ್ಟೆಂಬರ್ ೨೭,೨೦೦೬ ರಂದು, ಶ್ವಾರ್ಜಿನೆಗ್ಗರ್ ಅವರು ಗ್ರೀನ್‌ಹೌಸ್‌ ಅನಿಲ ಹೊರಸೂಸಿಕೆ ಮೇಲಿನ ರಾಷ್ಟ್ರದ ಮೊದಲ ಕ್ಯಾಪ್‌ ಅನ್ನು ಸೃಷ್ಟಿಸುತ್ತಿರುವ ಬಿಲ್‌ಗೆ ಸಹಿ ಮಾಡಿದರು. ಈ ಕಾಯಿದೆಯು ಯುಟಿಲಿಟಿಗಳು, ಶುದ್ಧೀಕರಣ ಕಾರ್ಯಾಗಾರಗಳು ಮತ್ತು ಉತ್ಪಾದನಾ ಸ್ಥಾವರಗಳು ಪರಿಸರಕ್ಕೆ ಹೊರಬಿಡಬಹುದಾದ ಅನಿಲದ ಮಿತಿಯ ಕುರಿತು ಹೊಸ ನಿಯಮಗಳನ್ನು ನಿಗದಿಪಡಿಸಿತು. ಶ್ವಾರ್ಜಿನೆಗ್ಗರ್ ಅವರು ಎರಡನೇ ಗ್ಲೋಬಲ್‌ ವಾರ್ಮಿಂಗ್‌ ಬಿಲ್‌ಗೂ ಸಹ ಸಹಿ ಮಾಡಿದರು. ಅದು ದೊಡ್ಡ ಪ್ರಮಾಣದ ಪ್ರಯೋಜನಗಳನ್ನು ಮತ್ತು ಹಸಿರುಮನೆ ಅನಿಲ ಹೊರಸೂಸಿಕೆ ಗುಣಮಟ್ಟಗಳ ಹೇಳಿಕೆಗಳನ್ನು ಸ್ವಾಗತಿಸದಿದ್ದಂತಹ ಪೂರೈಕೆದಾರರೊಂದಿಗಿನ ದೀರ್ಘಾವಧಿಯ ಒಪ್ಪಂದಗಳಿಂದ ಕ್ಯಾಲಿಫೊರ್ನಿಯಾದ ನಗರಪಾಲಿಕೆಗಳನ್ನು ನಿಷೇಧಿಸಿತ್ತು. ಈ ಎರಡು ಬಿಲ್‌ಗಳು ಕ್ಯಾಲಿಪೋರ್ನಿಯಾದ ಹೊರಸೂಸುವಿಕೆಯನ್ನು ೨೦೨೦ ರ ಹೊತ್ತಿಗೆ ೧೯೯೦ ನಲ್ಲಿದ್ದಕ್ಕಿಂತ ೨೫ ಪರ್ಸೆಂಟ್‌ನ ಕಡಿಮೆಗೆ ಕುಗ್ಗಿಸುವ ಯೋಜನೆಯ ಭಾಗವಾಗಿದ್ದವು. ೨೦೦೫ರಲ್ಲಿ, ಶ್ವಾರ್ಜಿನೆಗ್ಗರ್ ಅವರು ೧೯೯೦ ರಲ್ಲಿದ್ದ ಗ್ರೀನ್‌ ಹೌಸ್‌ ಅನಿಲದ ಮಟ್ಟವನ್ನು ೨೦೫೦ ರ ಹೊತ್ತಿಗೆ ೮೦ ಪರ್ಸೆಂಟ್‌ ಕಡಿಮೆ ಮಾಡಲು ಆಡಳಿತಾಂಗ ಆದೇಶ ನೀಡಿದ್ದರು. ಶ್ವಾರ್ಜಿನೆಗ್ಗರ್ ಅವರು ಅಕ್ಟೋಬರ್ ೧೭, ೨೦೦೬ರಂದು ಮತ್ತೊಂದು ಅಧಿಕಾರಿಯುತ ಕ್ರಮಕ್ಕೆ ಸಹಿ ಹಾಕಿದರು. ಅದು ಈಶಾನ್ಯ ಭಾಗದ ಪ್ರಾದೇಶಿಕ ಗ್ರೀನ್‌ಹೌಸ್‌ ಗ್ಯಾಸ್‌ನ ಆರಂಭಿಕ ಹೆಜ್ಜೆಯೊಂದಿಗೆ ಕಾರ್ಯನಿರ್ವಹಿಸಲು ಕ್ಯಾಲಿಪೊರ್ನಿಯಾಕ್ಕೆ ಅನುಮತಿಸುತ್ತದೆ. ಭಾಗವಹಿಸುತ್ತಿರುವ ರಾಜ್ಯಗಳಲ್ಲಿ ಪ್ರತಿಯೊಂದು ವಿದ್ಯುತ್‌ ಕೇಂದ್ರದ ಕಾರ್ಬನ್‌ನ ನಿಗದಿತ ಪ್ರಮಾಣವನ್ನು ಪ್ರಕಟಿಸುವುದರಿಂದ ಕಾರ್ಬನ್‌ ಡೈಆಕ್ಸೈಡ್‌ ಹೊರಸೂಸಿಕೆಯನ್ನು ಕಡಿಮ ಮಾಡುವುದು ಅವರ ಯೋಜನೆಯಾಗಿದೆ. ಹೊರಸೂಸಿಕೆಗಳನ್ನು ಅತಿಕ್ರಮಿಸಿದಂತಹ ಯಾವುದೇ ಶಕ್ತಿ ಸ್ಥಾವರಗಳು ಕಾರ್ಬನ್‌ ಡೈಆಕ್ಸೈಡ್‌ ಪ್ರಮಾಣಕ್ಕಾಗಿ ಅವರು ಅಂತರವನ್ನು ಸರಿದೂಗಿಸಲು ಅಧಿಕ ಕ್ರೆಡಿಟ್ಸ್‌ ಅನ್ನು ಕೊಂಡುಕೊಳ್ಳಬಹುದು. ೨೦೦೯ರಲ್ಲಿ ಈ ಯೋಜನೆಯು ಕಾರ್ಯಗತವಾಗಬೇಕೆಂದು ಯೋಚಿಸಲಾಗಿತ್ತು. ಗ್ಲೋಬಲ್‌ ವಾರ್ಮಿಂಗ್‌ ವಿರುದ್ದ ಹೋರಾಡುವ ಅವರ ರಾಜಕೀಯ ಶಕ್ತಿ ಬಳಕೆಯ ಜೊತೆಯಲ್ಲಿ, ರಾಜ್ಯಪಾಲರು ತನ್ನ ವೈಯಕ್ತಿಕ ಕಾರ್ಬನ್‌ನ ಹೆಜ್ಜೆಗುರುತುಗಳನ್ನು ಕಡಿಮೆ ಮಾಡಲು ತನ್ನ ಮನೆಯಲ್ಲೇ ಕ್ರಮಗಳನ್ನು ತೆಗೆದುಕೊಂಡರು. ಶ್ವಾರ್ಜಿನೆಗ್ಗರ್ ಅವರು ತನ್ನ ಹಮ್ಮರ್ ವಾಹನಗಳಲ್ಲಿ ಒಂದನ್ನು ಜಲಜನಕದಲ್ಲಿ ಚಲಿಸಲು ಮತ್ತು ಮತ್ತೊಂದನ್ನು ಬಯೋಪ್ಯುಯೆಲ್ಸ್‌ನಲ್ಲಿ ಚಲಿಸಲು ಅಳವಡಿಸಿಕೊಂಡರು. ಅವರು ತನ್ನ ಮನೆಯನ್ನು ಬೆಚ್ಚಗಿಡಲು ಸೋಲಾರ್ ಪ್ಯಾನಲ್‌ಗಳನ್ನು ಅಳವಡಿಸಿಕೊಂಡರು. ಯುಎಸ್‌ ಮೋಟಾರ್ ಕೈಗಾರಿಕೆಯ ಕುರಿತಂತೆ ಅವರ ಕಾರ್ಯವನ್ನು ಪರಿಗಣಿಸಿ ಶ್ವಾರ್ಜಿನೆಗ್ಗರ್ ಅವರನ್ನು ಏಪ್ರಿಲ್‌ ೨೦, ೨೦೦೯ರಂದು ಡೆಟ್ರಾಯಿಟ್‌ನಲ್ಲಿ ೨೦೦೯ರ ಎಸ್‌ಎಇ ವರ್ಲ್ಡ್‌ ಕಾಂಗ್ರೆಸ್‌ ಅನ್ನು ಪ್ರಾರಂಭಿಸಲು ಆಹ್ವಾನಿಸಿದ್ದರು.
ಶ್ವಾರ್ಜಿನೆಗ್ಗರ್ ಫಕ್‌ ಯು ತಡೆಯಾಜ್ಞೆ ಪತ್ರ
ಅಕ್ಟೋಬರ್ ೨೦೦೯ರಲ್ಲಿ ಅರ್ನಾಲ್ಡ್‌ ಶ್ವಾರ್ಜಿನೆಗ್ಗರ್ ಅವರು ಕ್ಯಾಲಿಫೊರ್ನಿಯಾದ ರಾಜ್ಯಪಾಲರಾಗಿ ಸ್ಯಾನ್‌ ಫ್ರಾನ್ಸಿಸ್ಕೋದ ಫೈರ್‌ಮಂಟ್‌ ಹೋಟೆಲ್‌ನಲ್ಲಿ ಡೆಮಾಕ್ರಟಿಕ್‌ ಪಕ್ಷದ ಫಂಡ್‌ರೈಸರ್‌ನಲ್ಲಿ ಕಾಣಿಸಿಕೊಂಡರು. ರಾಜ್ಯಪಾಲರು ರಿಪಬ್ಲಿಕನ್‌ ಪಕ್ಷದ ಹೆಸರಾಂತ ಸದಸ್ಯರಾಗಿದ್ದರೂ ಕೂಡಾ ಅವರು ಸಂಘಟಕರಿಂದ ಆಹ್ವಾನಿಸಲ್ಪಟ್ಟಿದ್ದರು. ಟಾಮ್‌ ಅಮ್ಮೈನೊ ಬಣ್ಣಿಸಿದಂತೆ ಅನೇಕರ ಅಭಿಪ್ರಾಯವು ರಾಜ್ಯಪಾಲರು ಅಲ್ಲಿಗೆ ಬಂದದ್ದು,"ಕಳಪೆ ಪ್ರಚಾರದ ತಂತ್ರ" ಎಂದು ಆಗಿತ್ತು. ಸ್ಯಾನ್‌ ಫ್ರಾನ್ಸಿಸ್ಕೋದ ಮಾಜಿ ಮೇಯರ್ ವಿಲ್ಲಿ ಬ್ರೌನ್‌ ಅವರು ಶ್ವಾರ್ಜಿನೆಗ್ಗರ್ ಅವರನ್ನು ಪರಿಚಯಿಸಿದಾಗ, ಅಮ್ಮೈನೊ "ನೀನು ಸುಳ್ಳು ಹೇಳುತ್ತಿರುವೆ" ಎಂದು ಕಿರುಚಿದ್ದರು. ಅದಕ್ಕೆ ಒಂದು ತಿಂಗಳ ಮುಂಚೆ ಅಧ್ಯಕ್ಷ ಬರಾಕ್‌ ಒಬಾಮಾ ಅವರ ಕಾಂಗ್ರೆಸ್ ಅವಧಿಯ ಭಾಷಣದ ಸಮಾರಂಭದಲ್ಲಿ ಪ್ರತಿನಿಧಿಯ ಅನುಕರಣಕಾರನಾದ ಜೊ ವಿಲ್ಸನ್‌ನ ಟೀಕೆ ಮಾಡಿದ್ದ. ಅಮ್ಮೈನೊ ಅವರು ಶ್ವಾರ್ಜೆನೆಗ್ಗರ್ ಅವರನ್ನು ಕುರಿತು "ಕಿಸ್ ಮೈ ಗೇ ಆ‍ಯ್‌ಸ್" ಎಂಬ ಹೇಳಿಕೆಯನ್ನು ನೀಡಿದ ನಂತರ ಹೊರನಡೆದರು. ನಾಲ್ಕು ದಿನಗಳ ನಂತರ ಫಂಡ್ರೈಸರ್ ಆದ ಶ್ವಾರ್ಜೆನೆಗ್ಗರ್ ಅವರು ಅಮ್ಮೈನೊಯಿಂದ ರಚಿಸಲ್ಪಟ್ಟಿದ್ದ ಅಸೆಂಬ್ಲಿ ಬಿಲ್‌ ೧೧೭೬ಗೆ ತಡೆಯಾಜ್ಞೆ ನೀಡಿದರು. ಅದು ಸ್ಟೇಟ್‌ ಸೆನೆಟ್‌‌ನಲ್ಲಿ ೪೦-೦ ಮತ್ತು ಅಸೆಂಬ್ಲಿಯಲ್ಲಿ ೭೮-೦ಯಿಂದ ಸ್ಪಷ್ಟವಾಗಿ ಒಪ್ಪಲ್ಪಟ್ಟಿತ್ತು. ಅಮ್ಮೈನೊ ಅವರು ಶ್ವಾರ್ಜೆನೆಗ್ಗರ್ ಅವರಿಂದ ತಡೆಯಾಜ್ಞೆ ಬಗ್ಗೆ ವಿವರಿಸುವಂತೆ ಟಿಪ್ಪಣಿಯನ್ನು ಕಳುಹಿಸಿದ್ದರು. ಪದ ಸಂಯೋಜನೆ ರೂಪದಲ್ಲಿರುವ ಪತ್ರವೂ,ಪ್ರಥಮ ಪತ್ರದ ಪ್ರತಿ ಸಾಲಿನ ಎಡ ಭಾಗದಲ್ಲಿ ಬಳಸಿರುವ ದ್ವಂದ್ವಾರ್ಥದ ಸಂದೇಶವುಳ್ಳ "ಯು ಫಕ್‌‌" ಎಂಬ ಅರ್ಥ ಸೂಚಿಸುತ್ತಿತ್ತು. ಈ ಟಿಪ್ಪಣಿಯು ಇಬ್ಬರಿಗೂ ಸಾಮಾನ್ಯವಾಗಿ ಅವಮಾನಕರವಾದ ಮತ್ತು ಪ್ರತೀಕಾರವಾಗಿದುದ್ದನ್ನು ನೋಡಿಯೇ ವಿಸ್ತಾರವಾದ ವರದಿಯಾಗಲ್ಪಟ್ಟಿತ್ತು. ಕೆಲವು ಸುದ್ದಿ ಮಾಧ್ಯಮಗಳು ಸಂಭಾವ್ಯತೆಯನ್ನು ಗುರುತಿಸಿದ್ದವು. ಅದೇನೆಂದರೆ ಟಿಪ್ಪಣಿಯಲ್ಲಿನ "ಫಕ್ ಯು"ಅರ್ಥವು ಕಾಕತಾಳೀಯವೆಂಬಂತೆ ನಿಜಕ್ಕೂ ವಿಭಿನ್ನವಾಗಿತ್ತು.
ಅಪಘಾತಗಳು ಮತ್ತು ವೈದ್ಯಕೀಯ ವಿಷಯಗಳು
ಶ್ವಾರ್ಜಿನೆಗ್ಗರ್ ಅವರು ಡಿಸೆಂಬರ್ ೨೩,೨೦೦೬ರಂದು ತನ್ನ ಕುಟುಂಬದೊಂದಿಗೆ ಇದಹೋನ ಸನ್‌ ವ್ಯಾಲಿಗೆ ಹೋಗಿದ್ದಾಗ ಜಾರಿ ಬಿದ್ದು ತನ್ನ ಬಲ ತೊಡೆಯ ಎಲುಬನ್ನು ಮುರಿದುಕೊಂಡರು. ಬಾಲ್ಡ್‌‍ ಮೌಂಟೇನ್‌ನಲ್ಲಿ ನಡೆದ ಲೋವರ್ ವಾರ್ರ್ಮ್‌ ಸ್ಪ್ರಿಂಗ್ಸ್‌ ರನ್‌‌ನಲ್ಲಿ ಸ್ಕೈಪೋಲ್‌‌ನಿಂದ ಜಾರಿ ಬಿದ್ದದ್ದರಿಂದ ಸುಲಭವಾದ ಗ್ರೀನ್‌ ಲೆವೆಲ್ ರನ್‌ನಿಂದಲೇ ಹೊರಬಿದ್ದರು. ಅವರು ಪರಿಣಿತ ಲೆವೆಲ್‌ ಜಾರಾಟಗಾರನಾಗಿದ್ದರು. ಡಿಸೆಂಬರ್ ೨೬, ೨೦೦೬ ರಂದು, ಅವರು ಮುರಿಯಲ್ಪಟ್ಟ ಮೂಳೆಗೆ ಕೇಬಲ್‌ಗಳು ಮತ್ತು ಸ್ಕ್ರೂಗಳನ್ನು ಜೋಡಿಸುವಂತಹ ೯೦-ನಿಮಿಷದ ಶಸ್ತ್ರಚಿಕಿತ್ಸೆಗೆ ಒಳಗಾಗಿದ್ದರು. ಅವರು ಡಿಸೆಂಬರ್ ೩೦, ೨೦೦೬ ರಂದು ಸೇಂಟ್‌ ಜಾನ್ಸ್‌ ಹೆಲ್ತ್‌ ಸೆಂಟರ್‌ನಿಂದ ಬಿಡುಗಡೆಯಾದರು. ಜನವರಿ ೫, ೨೦೦೭ರಂದು ಶ್ವಾರ್ಜಿನೆಗ್ಗರ್ ಅವರು ತನ್ನ ಕಛೇರಿಯ ಎರಡನೇ ಪ್ರಮಾಣ ವಚನವನ್ನು ಪಡೆಯಲು ವಿಳಂಬ ಮಾಡಲಿಲ್ಲ, ಆದಾಗ್ಯೂ ಅವರು ಆ ಸಮಯದಲ್ಲಿ ಊರುಗೋಲನ್ನು ಹೊಂದಿದ್ದರು. ಶ್ವಾರ್ಜಿನೆಗ್ಗರ್ ಅವರು ಎರಡು ಬಾರಿ ಸಾರ್ವಜನಿಕ ಮುಖ್ಯರಸ್ತೆಗಳಲ್ಲಿ ಮೋಟಾರು ಸೈಕಲ್‌ ಅಪಘಾತಕ್ಕೊಳಗಾಗಿ,ಗಾಯಗೊಂಡಿದ್ದರು. ಜನವರಿ ೮, ೨೦೦೬ರಂದು ಲಾಸ್‌ ಏಂಜೆಲ್ಸ್‌ನಲ್ಲಿ ತನ್ನ ಹಾರ್ಲೀ ಡೇವಿಡ್‌ಸನ್‌ ಮೋಟಾರ್‌ಸೈಕಲ್‌ ನಲ್ಲಿ ಅವರ ಮಗ ಪ್ಯಾಟ್ರಿಕ್‌ ಸೈಡ್‌ಕಾರಿನಲ್ಲಿ ಚಲಿಸುತ್ತಿದ್ದ ಸಂದರ್ಭದಲ್ಲಿ, ಮತ್ತೊಬ್ಬ ಚಾಲಕ ರಸ್ತೆಯಲ್ಲಿ ಅವನು ಚಾಲನೆ ಮಾಡುತ್ತಿದ್ದಾಗ ಹಿಂಭಾಗದಲ್ಲಿ ಮತ್ತೊಬ್ಬ ಚಾಲಕ ಬಂದ ಕಾರಣದಿಂದಾಗಿ ಕಡಿಮೆ ವೇಗದಲ್ಲಿ ಚಲಿಸುತ್ತಿದ್ದ ಕಾರಿಗೆ ಮೋಟಾರು ಸೈಕಲ್ ಡಿಕ್ಕಿ ಹೊಡೆಯಿತು. ಅವರ ಮಗ ಮತ್ತು ಚಾಲಕನಿಗೆ ಅಪಾಯವಾಗದಿದ್ದ ಸಮಯದಲ್ಲಿ ರಾಜ್ಯಪಾಲರು ತಮ್ಮ ತುಟಿಗಳಿಗೆ ಆದ ಅಲ್ಪ ಹಾನಿಯನ್ನು ಸಹಿಸಿಕೊಂಡಿದ್ದರು, ಅದಕ್ಕೆ ೧೫ಹೊಲಿಗೆಗಳನ್ನು ಹಾಕುವುದಕ್ಕಾಗಿ ಅವರನ್ನು ಬಲವಂತಪಡಿಸಲಾಯಿತು. "ಘಟನೆಗೆ ಆಧಾರಗಳೇ ಇಲ್ಲ" ಎಂದು ಲಾಸ್‌ ಏಂಜೆಲ್ಸ್‌ ಪೊಲೀಸ್‌ ಡಿಪಾರ್ಟ್‌ಮೆಂಟ್‌ನ ವಕ್ತಾರನಾದ ಅಧಿಕಾರಿ ಜಾಸನ್‌ ಲೀ ಹೇಳಿದರು. ಟರ್ಮಿನೇಟರ್‌ ಚಿತ್ರಗಳಲ್ಲಿ ಮೋಟಾರು ಸೈಕಲ್‌ಗಳನ್ನು ಅತ್ಯುತ್ತಮವಾಗಿ ಚಾಲನೆ ಮಾಡಿದ್ದಂತಹ ಶ್ವಾರ್ಜಿನೆಗ್ಗರ್‌ ಅವರು ತಮ್ಮ ಕ್ಯಾಲಿಪೊರ್ನಿಯಾದ ಚಾಲಕರ ಪರವಾನಗಿಯಲ್ಲಿರುವ ಎಮ್‌-೧ ಅಥವಾ ಎಮ್‌-೨ ಒಪ್ಪಿಗೆಯನ್ನು ಎಂದಿಗೂ ಚಾಲ್ತಿಯಲ್ಲಿಡಲಿಲ್ಲ. ಅದು ಅವರಿಗೆ ರಸ್ತೆಗಳಲ್ಲಿ ಸೈಡ್‌ ಕಾರು ಇಲ್ಲದೇ ಮೋಟಾರುಸೈಕಲ್‌ ಅನ್ನು ಕಾನೂನು ರೀತ್ಯಾ ಚಾಲನೆ ಮಾಡುವಂತಹ ಅನುಮತಿಯನ್ನು ನೀಡಲಾಗಿತ್ತು. ಡಿಸೆಂಬರ್ ೯, ೨೦೦೧ಕ್ಕೆ ಮುಂಚಿತವಾಗಿ, ಅವರು ಆರು ಪಕ್ಕೆಲುಬುಗಳನ್ನು ಮುರಿದುಕೊಂಡರು ಮತ್ತು ಲಾಸ್‌ ಏಂಜೆಲ್ಸ್‌ನ ಮೋಟಾರು ಸೈಕಲ್‌ ಅಪಘಾತವಾದ ನಂತರ ನಾಲ್ಕು ದಿನಗಳ ಮಟ್ಟಿಗೆ ಆಸ್ಪತ್ರೆಯಲ್ಲಿದ್ದರು. ಶ್ವಾರ್ಜಿನೆಗ್ಗರ್ ಅವರು ೧೯೯೭ರಲ್ಲಿ ಅವರದೇ ಆದ ಅಂಗ ಕಸಿ ಮಾಡಲ್ಪಟ್ಟ ಅಂಗಾಂಶವನ್ನು ರೂಪಿಸಲು ಹೃದಯ ಕವಾಟವನ್ನು ಬದಲಾಯಿಸುವುದಕ್ಕಾಗಿ ಆಯ್ಕೆ ಮಾಡಿಕೊಂಡರು; ವೈದ್ಯಕೀಯ ತಜ್ಞರು, ಅವರು ತಮ್ಮ ಪ್ರಸ್ತುತ ಕವಾಟ ಡಿಗ್ರೇಡ್‌ಗಳಿಗಾಗಿ ಮುಂದಿನ ಎರಡರಿಂದ ಎಂಟು ವರ್ಷಗಳಲ್ಲಿ ಹೃದಯ ಕವಾಟ ಸ್ಥಳಾಂತರ ಚಿಕಿತ್ಸೆಯ ಅಗತ್ಯವಾಗಬಹುದು ಎಂಬ ಮುನ್ಸೂಚನೆ ನೀಡಿದ್ದರು. ಅವರು ತಮ್ಮ ಶಸ್ತ್ರಚಿಕಿತ್ಸೆ ಸಮಯದಲ್ಲಿ ಶಾಶ್ವತ ಪರಿಹಾರವಾಗಿ ಲಭ್ಯವಿರುವ ಯಾಂತ್ರಿಕ ಕವಾಟ ಬೇಡ ಅಂದುಕೊಂಡರು, ಏಕೆಂದರೆ ಅದು ಅವರ ಶಾರೀರಿಕ ಚಟುವಟಿಕೆ ಮತ್ತು ಅಭ್ಯಾಸದ ಸಾಮರ್ಥ್ಯವನ್ನು ಕಡಿಮೆಗೊಳಿಸುತ್ತಿತ್ತು. ಅವರು ೨೦೦೪ರ ಹವಾಯಿಯ ವಿರಾಮಕಾಲದ ಸಂದರ್ಭದಲ್ಲಿ ಈಜು ಬಾರದೆ ಮುಳುಗುತ್ತಿದ್ದ ವ್ಯಕ್ತಿಯ ಜೀವವನ್ನು ಉಳಿಸಿದರು ಮತ್ತು ಮರಳಿ ಅವನನ್ನು ದಡಕ್ಕೆ ಕರೆತರಲಾಯಿತು. ಶ್ವಾರ್ಜಿನೆಗ್ಗರ್ ಅವರ ಖಾಸಗಿ ಜೆಟ್‌ ವಿಮಾನವನ್ನು ಜೂನ್‌ ೧೯, ೨೦೦೯ರಲ್ಲಿ ವ್ಯಾನ್‌ ನಾಯ್ಸ್‌ ವಿಮಾನ ನಿಲ್ದಾಣದಲ್ಲಿ ತುರ್ತಾಗಿ ನಿಲ್ಲಿಸಲಾಯಿತು. ಕಾಕ್‌ಪಿಟ್‌ನಿಂದ ಹೊಗೆ ಬರುತ್ತಿತ್ತು ಎಂದು ಪೈಲಟ್‌ ವರದಿ ನೀಡಿದ ನಂತರ ರಾಜ್ಯಪಾಲರ ಮಾಧ್ಯಮ ಕಾರ್ಯದರ್ಶಿಯಿಂದ ಈ ಹೇಳಿಕೆ ಬಿಡುಗಡೆಯಾಯಿತು. ಈ ಅಪಘಾತದಲ್ಲಿ ಯಾರಿಗೂ ಹಾನಿಯಾಗಿಲ್ಲ.
ವ್ಯವಹಾರ ವೃತ್ತಿಜೀವನ
ಶ್ವಾರ್ಜಿನೆಗ್ಗರ್ ಅವರು ಅತ್ಯಂತ ಯಶಸ್ವಿ ವ್ಯಾಪಾರ ವೃತ್ತಿಜೀವನವನ್ನು ಸಹ ಹೊಂದಿದ್ದರು. ಅಮೇರಿಕಾ ಸಂಯುಕ್ತ ಸಂಸ್ಥಾನಕ್ಕೆ ತನ್ನ ಸ್ಥಳಾಂತರವಾದ ನಂತರ, ಶ್ವಾರ್ಜಿನೆಗ್ಗರ್ ಅವರು "ಫಲಭರಿತ ಗುರಿಯ ನೇತಾರ" ಎನಿಸಿಕೊಂಡರು ಮತ್ತು ವರ್ಷದ ಆರಂಭದಲ್ಲಿ ಸೂಚಕ ಪಟ್ಟಿಗಳಲ್ಲಿ ತಮ್ಮ ಗುರಿಗಳನ್ನು ನಮೂದಿಸುತ್ತಿದ್ದರು, ಉದಾಹರಣೆಗೆ ಮೇಲ್‌ ಆರ್ಡರ್ ವ್ಯವಹಾರ ಅಥವಾ ಹೊಸ ಕಾರನ್ನು –ಕೊಳ್ಳುವುದು, ಮತ್ತು ಅದನ್ನು ಸಾಧಿಸುತ್ತಿದ್ದರು. ೩೦ನೇ ವಯಸ್ಸಿನಿಂದಲೇ ಶ್ವಾರ್ಜಿನೆಗ್ಗರ್ ಅವರು ಹಾಲಿವುಡ್‌ನಲ್ಲಿ ತನ್ನ ವೃತ್ತಿಜೀವನವನ್ನು ಉತ್ತಮಗೊಳ್ಳುವುದಕ್ಕೂ ಮುಂಚೆಯೇ ಮಿಲೇನಿಯರ್ ಆಗಿದ್ದರು. ಅವರ ಆರ್ಥಿಕ ಸ್ವಾತಂತ್ರ್ಯವೂ, ಯಶಸ್ವಿ ವ್ಯಾಪಾರದ ಆದಾಯಗಳು ಮತ್ತು ಬಂಡವಾಳಗಳ ಸರಣಿಗಳಿಂದ ಬಂದಿತ್ತು. ೧೯೬೮ರಲ್ಲಿ ಅವರು ಮತ್ತು ತಮ್ಮ ಅನುಯಾಯಿ ದೇಹದಾರ್ಡ್ಯ ಪಟುವಾದ ಫ್ರಾಂಕೋ ಕೊಲಂಬು ಜೊತೆ ಸೇರಿ ಇಟ್ಟಿಗೆಗಳಿಂದ ಕಟ್ಟಡ ಕಟ್ಟುವ ವ್ಯಾಪಾರವನ್ನು ಆರಂಭಿಸಿದರು. ಈ ಜೋಡಿಯ ಜಾಣತನದಿಂದ ವ್ಯಾಪಾರ ಅಭಿವೃದ್ಧಿಯಾಗಿತ್ತು ಮತ್ತು ೧೯೭೧ರ ಲಾಸ್‌ ಏಂಜೆಲ್ಸ್‌ನ ಬೃಹತ್ತಾದ ಭೂಕಂಪದ ತರುವಾಯ ಬೇಡಿಕೆ ಹೆಚ್ಚಾಯಿತು. ಶ್ವಾರ್ಜಿನೆಗ್ಗರ್ ಮತ್ತು ಕೊಲಂಬು ಅವರು ಇಟ್ಟಿಗೆಗಳಿಂದ ಕಟ್ಟಡ ಕಟ್ಟುವ ಸಾಹಸದಿಂದ ಮೇಲ್‌ ಮೂಲಕ ವ್ಯಾಪಾರವನ್ನು ಆರಂಭಿಸಲು ಲಾಭವನ್ನು ಬಳಕೆ ಮಾಡಿದರು, ದೇಹದಾರ್ಡ್ಯ ಮತ್ತು ಪಿಟ್‌ನೆಸ್‌ ಸಂಬಂಧಿಸಿದಂತಹ ಸಾಧನಗಳನ್ನು ಮತ್ತು ಸೂಚನಾ ಪಟ್ಟಿಗಳನ್ನು ಮಾರಿದರು. ಅವರು ಮೇಲ್‌ ಆರ್ಡರ್ ವ್ಯಾಪಾರದ ಲಾಭವನ್ನು ಮತ್ತು ದೇಹದಾಢ್ಯ ಸ್ಪರ್ಧೆಗಳ ಗೆಲುವಿನ ಲಾಭವನ್ನು ಪ್ರಥಮ ರಿಯಲ್‌ ಎಸ್ಟೇಟ್‌ ಗಾಗಿ ಬಳಸಿದರು: ಅವರು $೧೦,೦೦೦ಕ್ಕೆ ಅಪಾರ್ಟ್‌ಮೆಂಟ್‌ ಕಟ್ಟಡವನ್ನು ಖರೀದಿಸಿದರು. ಅವರು ಅಸಂಖ್ಯಾತ ರಿಯಲ್‌ ಎಸ್ಟೇಟ್‌ ನಡೆಸುತ್ತಿರುವ ಕಂಪನಿಗಳಲ್ಲಿ ಬಂಡವಾಳ ಹೂಡಲು ಹೋಗಿದ್ದರು. ೧೯೯೨ರಲ್ಲಿ ಶ್ವಾರ್ಜಿನೆಗ್ಗರ್ ಮತ್ತು ಅವರ ಪತ್ನಿ ಸಾಂಟಾ ಮೋನಿಕಾದಲ್ಲಿ ಸ್ಕಾಟ್ಜಿ ಆನ್‌ ಮೈನ್‌ ಎಂಬ ರೆಸ್ಟೊರೆಂಟ್‌ ಅನ್ನು ತೆರೆದರು. ಸ್ಕಾಟ್ಜಿ ಎಂದರೆ, ಜರ್ಮನಿಯಲ್ಲಿ "ಪುಟ್ಟ ಅತ್ಯಮೂಲ್ಯ ವಸ್ತು" ಅಥವಾ ಆಡುಭಾಷೆಯ "ಮಧು" ಅಥವಾ "ಪ್ರಿಯತಮೆ/ಮ" ಅರ್ಥವಾಗಿತ್ತು. ೧೯೯೮ರಲ್ಲಿ, ಅವರು ತಮ್ಮ ರೆಸ್ಟೋರೆಂಟ್‌ ಅನ್ನು ಮಾರಿದರು. ಅವರು ಕೊಲಂಬಸ್‌‍‌ನ ಓಹಾಯೊದ ಶಾಪಿಂಗ್‌ ಮಾಲ್‌ನಲ್ಲಿ ಬಂಡವಾಳ ಹೂಡಿದ್ದರು. ಅವರು ವ್ಯಾಪಾರದಲ್ಲಿ ವರ್ಷ ಪೂರ್ತಿಯಾಗಿ ತಮಗೆ ಸಹಾಯ ಮಾಡಿದಂತಹ ಕೆಲವರ ಬಗ್ಗೆ ಮಾತನಾಡಿದ್ದರು:"ನಾನು, ಮಿಲ್ಟನ್‌ ಫ್ರೈಡ್‌ಮ್ಯಾನ್‌ ರಿಂದ ಡೊನಾಲ್ಡ್‌ ಟ್ರಂಪ್‌ರವರೆಗೆ... ಮತ್ತು ಈಗ ಲೆಸ್‌ ವ್ಯಾಕ್ಸೆನರ್‌ ಮತ್ತು ವಾರೆನ್‌ ಬಫ್ಫೆಟ್‌ ರವರೆಗೆ ಎಲ್ಲರಿಂದ ಮಾರ್ಗದರ್ಶನ ಪಡೆದಿದ್ದೇನೆ, ಈ ಎಲ್ಲ ಗುರುಗಳ ಮಾರ್ಗದರ್ಶನವಿಲ್ಲದಿದ್ದರೆ ವ್ಯವಹಾರದ ಬಗ್ಗೆ ಕಲಿಯಲು ಸಾಧ್ಯವೇ ಇರಲಿಲ್ಲ... ನಾನು ಪ್ಲಾನೆಟ್‌ ಹಾಲಿವುಡ್‌ನಿಂದ ಎರಡು ಅಥವಾ ಎರೆಡು ವಿಷಯವನ್ನು ಕಲಿತಿದ್ದೇನೆ, ಅವುಗಳಲ್ಲಿ ಒಂದೆಂದರೆ ಯಾವಾಗ ಹೊರಬೀಳಬೇಕು ಎಂಬುದು! ಮತ್ತು ನಾನು ಹಾಗೇ ಮಾಡಿದೆ!" ಅವರು ಬಂಡವಾಳ ವ್ಯವಹಾರ ಸಂಸ್ಥೆಯಾದ ಡೈಮೆನ್ಷನಲ್‌ ಫಂಡ್‌ ಅಡ್ವೈಸರ್ಸ್‌ನಲ್ಲಿ ಗಮನಾರ್ಹ ಮಾಲೀಕತ್ವವನ್ನು ಹೊಂದಿದ್ದರು.
ಒಟ್ಟೂ ಲಾಭ
ಶ್ವಾರ್ಜ್ನೆನೆಗ್ಗರ್ ಅವರ ಒಟ್ಟೂ ಲಾಭವನ್ನು ಒಟ್ಟಾರೆಯಾಗಿ $೧೦೦–$೨೦೦ ಮಿಲಿಯನ್‌ ಎಂದು ಅಂದಾಜಿಸಲಾಗಿದೆ. ಬಹಳ ವರ್ಷಗಳಿಂದ ಅವರು ತಮ್ಮ ದೇಹದಾರ್ಡ್ಯತೆ ಮತ್ತು ಸಿನೆಮಾದಿಂದ ಬಂದ ಗಳಿಕೆಯನ್ನು ಸ್ಟಾಕ್ಸ್‌, ಬಾಂಡ್ಸ್‌, ಖಾಸಗಿಯಾಗಿ ನಿರ್ವಹಿಸಲ್ಪಡುವ ಕಂಪೆನಿಗಳಲ್ಲಿ ಮತ್ತು ಪ್ರಪಂಚದಾದ್ಯಂತ ರಿಯಲ್‌ ಎಸ್ಟೇಟ್‌ ಉದ್ಯಮದಲ್ಲಿ ತೊಡಗಿಸಿದ್ದಾರೆ. ಇದರಿಂದಾಗಿ ಇವರ ಒಟ್ಟೂ ಉತ್ಪನ್ನವನ್ನು ಅಂದಾಜು ಮಾಡುವುದು ಕಷ್ಟದಾಯಕ, ಅದರಲ್ಲೂ ಈ ಕುಸಿಯುತ್ತಿರುವ ರಿಯಲ್‌ ಎಸ್ಟೆಟ್ ಮೌಲ್ಯ ಹಾಗೂ ಯುಎಸ್‌ಎ ಮತ್ತು ಯುರೋಪ್‌ಗಳಲ್ಲಿಯ ಹಣದುಬ್ಬರದ ಈ ಸಮಯದಲ್ಲಿ ಅಂದಾಜು ಕಷ್ಟದಾಯಕ. ಜೂನ್‌ ೧೯೯೭ರಲ್ಲಿ ಶ್ವಾರ್ಜ್ನೆಗ್ಗರ್‌‍ $೩೮ ಮಿಲಿಯನ್‌ ಸ್ವಂತ ಹಣವನ್ನು ಖಾಸಗಿ ಗಲ್ಫ್‌ಸ್ಟ್ರೀಮ್‌ ಜೆಟ್‌ ಮೇಲೆ ಹೂಡಿದರು. ಒಮ್ಮೆ ಭವಿಷ್ಯಕಾರನೊಬ್ಬ ಶ್ವಾರ್ಜ್ನೆನೆಗ್ಗರ್ ಅವರಿಗೆ "ಹಣ ನಿಮ್ಮನ್ನು ಖುಷಿಯಾಗಿಡುವುದಿಲ್ಲ" ಎಂದು ಹೇಳಿದ್ದನಂತೆ. ಈಗ ನನ್ನ ಹತ್ತಿರ $೫೦ ಮಿಲಿಯನ್‌ನಷ್ಟು ಹಣವಿದೆ, ಆದರೆ ನಾನು $೪೮ ಮಿಲಿಯನ್ ಹಣವಿದ್ದಾಗ ಎಷ್ಟು ಖುಷಿಯಾಗಿದ್ದೆನೋ ಅಷ್ಟೇ ಖುಷಿಯಾಗಿದ್ದೇನೆ, ಎಂದರು ಅಷ್ಟೇ ಅಲ್ಲದೆ ಅವರು "ನಾನು ವ್ಯವಹಾರಸ್ಥನಾಗಿ ಹೆಚ್ಚೆಚ್ಚು ಮಿಲಿಯನ್‌ಗಳನ್ನು ಅನೇಕ ಬಾರಿ ಸಂಪಾದಿಸಿದ್ದೇನೆ" ಎಂದು ಹೇಳಿದರು.
ಲೈಂಗಿಕ ಮತ್ತು ವೈಯುಕ್ತಿಕ ಅನುಚಿತ ವರ್ತನೆಯ ಆರೋಪಗಳು
thumb|ಶ್ವಾರ್ಜಿನೆಗ್ಗರ್ ವಿರುದ್ದ ಕೋಡ್‌ ಪಿಂಕ್‌ ಹೋರಾಟ ಮಾಡಿದರು ಗವರ್ನರ್ ಸ್ಥಾನಕ್ಕೆ ಇವರು ಪ್ರಚಾರ ನಡೆಸುತ್ತಿದ್ದಾಗ, ಲೈಂಗಿಕ ಮತ್ತು ವೈಯುಕ್ತಿಕ ಅನುಚಿತ ವರ್ತನೆಗಳನ್ನು ಶ್ವಾರ್ಜ್‌ನೆಗ್ಗರ್ ವಿರುದ್ಧ ಆರೋಪಿಸಲಾಯಿತು (ಗ್ರೊಪೆಗೇಟ್‌ ಎಂದು ಕರೆದು) ಚುನಾವಣೆಗೆ ಐದು ದಿನ ಮೊದಲು, ಲಾಸ್‌ ಎಂಜಲೀಸ್‌ ಟೈಮ್ಸ್ ಪತ್ರಿಕೆಯಲ್ಲಿ ಹಲವಾರು ಪ್ರತ್ಯೇಕ ಮಹಿಳೆಯರು ಇವರ ವಿರುದ್ಧ ಲೈಂಗಿಕ ಕಿರುಕುಳದ ಆರೋಪಗಳನ್ನು ಹೇಳಿದ ಸುದ್ಧಿಗಳು ಕಂಡುಬಂದವು. ಅವರಲ್ಲಿ ಆರು ಮಹಿಳೆಯರಂತೂ ಅವರ ವೈಯುಕ್ತಿಕ ಕಥೆಗಳನ್ನು ಕೂಡಾ ಹೇಳಿಕೊಂಡರು. ಮೂವರು ಮಹಿಳೆಯರು ಅವನು ತಮ್ಮ ಸ್ತನವನ್ನು ಅಮುಕಿದ ಎಂದು ಆರೋಪಿಸಿದರು, ನಾಲ್ಕನೆಯ ಮಹಿಳೆಯು ಅವನು ತನ್ನ ಪೃಷ್ಠದೊಳಕ್ಕೆ ಕೈ ಹಾಕಿದ ಎಂದು ಆರೋಪಿಸಿದಳು. ಐದನೆಯ ಮಹಿಳೆಯು ಹೋಟೆಲ್‌ನ ಲಿಫ್ಟ್‌ನಲ್ಲಿ ಆತ ತನ್ನ ಸ್ನಾನದ ಬಟ್ಟೆಯನ್ನು ಎಳೆಯುವ ಪ್ರಯತ್ನ ಮಾಡಿದ ಮತ್ತು ಕೊನೆಯ ಮಹಿಳೆಯು ಆತ ತನ್ನನ್ನು ತನ್ನ ತೊಡೆಯ ಮೇಲೆ ಎಳೆದುಕೊಂಡು ಲೈಂಗಿಕ ಕ್ರಿಯೆಗೆ ಕೇಳಿಕೊಂಡ ಎಂದು ಹೇಳಿದಳು. ಶ್ವಾರ್ಜ್‌ನೆಗ್ಗರ್ ತಾನು ಕೆಲವು ಸಮಯ "ಕೆಟ್ಟದಾಗಿ ವರ್ತಿಸಿರುವುದು" ನಿಜ ಎಂದು ಹೇಳುತ್ತ ಕ್ಷಮೆ ಕೇಳಿದರು ಆದರೆ, "ಇವರು ಹೇಳುತ್ತಿರುವ ಕಥೆಯಲ್ಲಿರುವುದು ನೂರಕ್ಕೆ ನೂರರಷ್ಟು ನಿಜ ಅಲ್ಲ" ಎಂದು ಹೇಳಿದರು. ಈ ಎಲ್ಲ ವಿಷಯಗಳು ಶ್ವಾರ್ಜ್‌ನೆಗ್ಗರ್ Oui ಎಂಬ ವಯಸ್ಕ ಪತ್ರಿಕೆಯೊಂದರಲ್ಲಿ ಸಂದರ್ಶನ ನೀಡಿದ ನಂತರ ಕೇಳಿ ಬಂದವು. ಆ ಸಂದರ್ಶನದಲ್ಲಿ ಶ್ವಾರ್ಜ್‌ನೆಗ್ಗರ್ ಲೈಂಗಿಕ ಉನ್ಮತ್ತತೆಯನ್ನು ಪಡೆಯುವ ಬಗೆಯನ್ನು ವಿವರಿಸಿದ್ದ ಮತ್ತು ಅದಕ್ಕಾಗಿ ಅವನು ಮರಿಜುವಾನಾದಂತಹ ವಸ್ತುಗಳನ್ನು ಬಳಸುತ್ತಿದ್ದುದಾಗಿ ಹೇಳಿಕೊಂಡಿದ್ದ. ಶ್ವಾರ್ಜ್‌ನೆಗ್ಗರ್ ಮರಿಜುವಾನಾವನ್ನು ಸೇದುತ್ತಿದ್ದುದನ್ನು ಅವನು ೧೯೭೫ರಲ್ಲಿ ಮಿ.ಓಲಂಪಿಯಾ ಸ್ಪರ್ಧೆಯನ್ನು ಗೆದ್ದನಂತರ ತೆಗೆದ ಸಾಕ್ಷ್ಯಚಿತ್ರ ಪಂಪಿಂಗ್‌ ಐರನ್‌ ನಲ್ಲಿ ತೋರಿಸಲಾಗಿತ್ತು. ಜಿಕ್ಯೂ ನಿಯತಕಾಲಿಕಕ್ಕೆ ಅಕ್ಟೋಬರ್ ೨೦೦೭ರಲ್ಲಿ ನೀಡಿದ ಸಂದರ್ಶನದಲ್ಲಿ ಶ್ವಾರ್ಜ್‌ನೆಗ್ಗರ್‌ "ಮರಿಜುವಾನಾ ಡ್ರಗ್ಸ್‌ ಅಲ್ಲ" ಎಂದು ಹೇಳಿಕೆ ನೀಡಿದ್ದ. ''ಅದೊಂದು ಎಲೆ ಅಷ್ಟೆ. '' "ನಾನು ಬಳಸುವ ಔಷಧಿ ಎಂದರೆ ದೇಹದಾಡ್ಯ ಸ್ಪರ್ಧೆ, ನನ್ನ ನಂಬಿ" ಎಂದು ಹೇಳಿದ್ದರು. ತದನಂತರದಲ್ಲಿ ಅವರ ವಕ್ತಾರ, ಅವರು ನೀಡಿದ ಕಮೆಂಟ್‌ ಕೇವಲ ಹಾಸ್ಯಕ್ಕಾಗಿ ಮಾತ್ರ ಎಂದು ಹೇಳಿದ್ದ. ಬ್ರಿಟೀಶ್ ಟೆಲಿವಿಷನ್‌ ತಾರೆ ಅನ್ನಾ ರಿಚರ್ಡ್‌ಸನ್‌‍ ೨೦೦೬ರಲ್ಲಿ ಶ್ವಾರ್ಜ್‌ನೆಗ್ಗರ್‌, ಅವರ ಬಲಗೈ ಬಂಟ ಸೀನ್‌ ವಾಲ್ಷ್ ಮತ್ತು ನೆಗ್ಗರ್ ಅವರ ಪ್ರಚಾರಕರ್ತೆ ಶೆರ್ಲಿನ್‌ ಮೈನ್‌ ಅವರ ವಿರುದ್ಧ ಮಾನನಷ್ಟ ಮೊಕದ್ದಮೆಯನ್ನು ಹಾಕಿದಳು. ನಂತರ ಹೊರಬಿದ್ದ ಜಂಟಿ ಹೇಳಿಕೆ ಹೀಗಿದೆ: ಎರೆಡೂ ಪಕ್ಷಗಳು ಈ ವಿಷಯವನ್ನು ಬಿಡಲು ತಯಾರಿದ್ದು ಈ ಕಾನೂನು ಕಟ್ಟಳೆಯು ಈಗ ಸಮಾಪ್ತಿಗೊಂಡಿದೆ." ಶ್ವಾರ್ಜ್‌ನೆಗ್ಗರ್ ಲಂಡನ್‌ನಲ್ಲಿನ (ದಿ ಸಿಕ್ಸ್ತ್‌ ಡೆ ಸಿನೆಮಾ ಕ್ಕೆ ಸಂಬಂಧಿಸಿದಂತೆ) ಪತ್ರಿಕಾ ಕಾರ್ಯಕ್ರಮವೊಂದರ ಸಮಯದಲ್ಲಿ ತನ್ನ ಸ್ತನವನ್ನು ಅಮುಕಿದ ಎಂಬ ತನ್ನ ಹೇಳಿಕೆಗಳನ್ನು ತಿರಸ್ಕರಿಸುವ ಮೂಲಕ ಅವರು ತನ್ನ ಚಾರಿತ್ರ್ಯವಧೆ ಮಾಡಲು ಪ್ರಯತ್ನಿಸಿದರು ಎಂದು ರಿಚರ್ಡ್‌ಸನ್‌ ಹಕ್ಕುಸ್ಥಾಪನೆ ಮಾಡಿದರು. ಅದಲ್ಲದೆ ವಾಲ್ಷ್‌ ಮತ್ತು ಮೈನ್‌ ಅವರು ಲಾಸ್‌ ಎಂಜಲೀಸ್‌ ಟೈಮ್ಸ್‌ ನಲ್ಲಿ ಬರೆಯಲ್ಪಟ್ಟ ಲೇಖನವೊಂದರಲ್ಲಿ ಅನ್ನಾ ಅವರು ಆ ವರ್ತನೆಯನ್ನು ಪ್ರಚೋದಿಸಿದರು ಎಂದು ಹೇಳುವ ಮೂಲಕ ತನ್ನ ಕುರಿತು ಮಾನಹಾನಿಕರ ಹೇಳಿಕೆಯನ್ನು ನೀಡಿದ್ದಾರೆ ಎಂದು ಅವರು ಹೇಳಿದರು.
ಹೊರಗಿನ ಕೊಂಡಿಗಳು
ವರ್ಗ:೧೯೪೭ ಜನನ ವರ್ಗ:20ನೇ-ಶತಮಾನದ ಆಸ್ಟ್ರೀಯಾ ದೇಶದ ಜನರು ವರ್ಗ:21ನೇ-ಶತಮಾನದ ಆಸ್ಟ್ರೀಯಾ ದೇಶದ ಜನರು ವರ್ಗ:ಕ್ಯಾಲಿಪೊರ್ನಿಯಾದ ನಟರು ವರ್ಗ:ಅಮೇರಿಕಾದ ನಟ-ರಾಜಕಾರಣಿಗಳು ವರ್ಗ:ಅಮೇರಿಕಾದ ಕ್ರೀಡಾಪಟು-ರಾಜಕಾರಣಿಗಳು ವರ್ಗ:ಅಮೇರಿಕಾದ ದೇಹದಾರ್ಡ್ಯಪಟುಗಳು ವರ್ಗ:ಅಮೆರಿಕಾದ ಉದ್ಯಮದ ಜನರು ವರ್ಗ:ಅಮೆರಿಕದ ಚಲನಚಿತ್ರ ನಟರು ವರ್ಗ:ಅಮೇರಿಕಾದ ಚಲನಚಿತ್ರ ನಿರ್ದೇಶಕರು ವರ್ಗ:ಅಮೆರಿಕದ ಚಲನಚಿತ್ರ ನಿರ್ಮಾಪಕರು ವರ್ಗ:ಅಮೇರಿಕಾದ ಹೆಲ್ತ್‌ ಆಕ್ಟಿವಿಸ್ಟ್ಸ್‌ ವರ್ಗ:ಅಮೇರಿಕದ ಹಿತೈಷಿಗಳು ವರ್ಗ:ಅಮೇರಿಕಾದ ರೋಮನ್‌ ಕ್ಯಾಥೋಲಿಕ್‌ ರಾಜಕಾರಣಿಗಳು ವರ್ಗ:ಅಮೇರಿಕಾದ ವಿಡಿಯೋ ಗೇಮ್‌ ನಟರು ವರ್ಗ:ಅರ್ನಾಲ್ಡ್‌ ಶ್ವಾರ್ಜಿನೆಗ್ಗರ್ ವರ್ಗ:ಆಸ್ಟ್ರೀಯಾ ದೇಶದ ದೇಹದಾರ್ಡ್ಯರು ವರ್ಗ:ಆಸ್ಟ್ರಿಯಾದ ವಲಸೆಗಾರರು ವರ್ಗ:ಆಸ್ಟ್ರೀಯಾದ ವಲಸೆಗಾರರು ಅಮೇರಿಕಾ ಸಂಯುಕ್ತ ಸಂಸ್ಥಾನಕ್ಕೆ ವರ್ಗ:ಆಸ್ಟ್ರೀಯನ್‌ ಯೋಧರು ವರ್ಗ:ಆಸ್ಟ್ರೀಯಾದ ಅಮೇರಿಕನ್ನರು ವರ್ಗ:ಕ್ಯಾಲಿಫೊರ್ನಿಯಾ ರಿಪಬ್ಲಿಕನ್ಸ್‌ ವರ್ಗ:ಡಿಸ್‌ಎಬಿಲಿಟಿ ರೈಟ್ಸ್‌ ಆಕ್ಟಿವಿಸ್ಟ್ಸ್‌ ವರ್ಗ:ಕ್ಯಾಲಿಫೊರ್ನಿಯಾದ ರಾಜ್ಯಪಾಲರು ವರ್ಗ:ಕೆನ್ನಡಿ ಕುಟುಂಬ ವರ್ಗ:ಲಾರೆಯಸ್‌ ವರ್ಲ್ಡ್‌ ಸ್ಪೋರ್ಟ್ಸ್‌ ಪ್ರಶಸ್ತಿ‌ಗಳ ವಿಜೇತರು ವರ್ಗ:ಬದುಕುತ್ತಿರುವ ಜನರು ವರ್ಗ:ಅಮೇರಿಕಾ ಸಂಯುಕ್ತ ಸಂಸ್ಥಾನದ ಮೂಲ ನಾಗರೀಕರು ವರ್ಗ:ಗ್ರೇಜ್‌ನ ಜನರು ವರ್ಗ:ವಿಸ್ಕಾನ್‌ಸಿನ್‌-ಸೂಪಿರಿಯರ್‌ ಅಲುಮ್ನಿ ವಿಶ್ವವಿದ್ಯಾಲಯ ವರ್ಗ:ವೃತ್ತಿಪರ ದೇಹದಾರ್ಡ್ಯರು ವರ್ಗ:ಲೈಂಗಿಕ ಹಗರಣದ ಅಂಕಿ ಅಂಶ ವರ್ಗ:ಶ್ರೀವರ್ ಕುಟುಂಬ ವರ್ಗ:ಕ್ಯಾಲಿಫೊರ್ನಿಯಾದ ಕ್ರೀಡಾ ಜನರು ವರ್ಗ:ಕ್ಯಾಲಿಫೊರ್ನಿಯಾ ಪತಿನಿಧಿಗಳ ವಿಶ್ವವಿದ್ಯಾಲಯ ವರ್ಗ:ಕ್ಯಾಲಿಫೊರ್ನಿಯಾದಿಂದ ಬರಹಗಾರರು ವರ್ಗ:ಅಮೇರಿಕ ಸಂಯುಕ್ತ ಸಂಸ್ಥಾನ
ಎಚ್.ಎಸ್.ಮುಕ್ತಾಯಕ್ಕ
ಶ್ರೀಮತಿ ಎಚ್.ಎಸ್. ಮುಕ್ತಾಯಕ್ಕ ಇವರು ಕನ್ನಡದ ಪ್ರಮುಖ ಕವಿಗಳಲ್ಲಿ ಒಬ್ಬರು. ಇವರು ಕರ್ನಾಟಕದ, ರಾಯಚೂರು ಜಿಲ್ಲೆಯವರು. ಅಲ್ಲಿಯ ಮಹಿಳಾ ಕಾಲೇಜಿನಲ್ಲಿ ಉಪನ್ಯಸಕರಾಗಿ, ಪ್ರಾಂಶುಪಾಲಕರಾಗಿ ನಿವೃತ್ತರಾಗಿರುವರು. ಸದ್ಯ ಇವರು ರಾಯಚೂರಿನಲ್ಲಿ ವಾಸಿಸುತ್ತಿರುವರು. ಇವರ ತಂದೆ ಖ್ಯಾತ ಸಾಹಿತಿಗಳಾಗಿದ್ದ ದಿ.ಶಾಂತರಸರು.
ಇವರು ಐದು ಕವನಸಂಕಲನ, ಮೂರು ಗಜಲ್ ಸಂಕಲನ, ಐದು ಗದ್ಯ ಕೃತಿ, ಮತ್ತು ಸಮಗ್ರ ಗಜಲ್ ಸಂಕಲನ, ಹಾಗೂ ಒಂದು ಬಿಡಿ ದ್ವಿಪದಿಗಳ ಸಂಗ್ರಹ ಹೊರತಂದಿದ್ದಾರೆ.